4. การประกอบธุรกิจของแต่ละสายผลิตภัณฑ์

ลักษณะผลิตภัณฑ์หรือบริการ

บริษัท บริษัทย่อย และบริษัทร่วมประกอบธุรกิจใน 2
ส่วนทั้งการผลิตและการให้บริการที่ต่อเนื่องกันตลอดทั้งกระบวนการได้แก่
ธุรกิจพัฒนาอสังหาริมทรัพย์และธุรกิจการให้บริการด้านงานบริหารอสังหาริมทรัพย์แบบครบวงจร
โดยมีรายละเอียดดังนี้

ธุรกิจพัฒนาอสังหาริมทรัพย์

ในช่วงเริ่มต้นบริษัท แอล.พี.เอ็น. ดีเวลลอปเมนท์ จำกัด (มหาชน)
และบริษัทย่อยประกอบธุรกิจด้านการพัฒนาอสังหาริมทรัพย์
โดยมีวัตถุประสงค์เพื่อการขายและการให้เช่าแบบครบวงจร
ในหลากหลายรูปแบบโครงการที่พัฒนาขึ้นในช่วงต้นส่วนใหญ่จะเป็นอาคารสูง
หรืออาคารขนาดใหญ่ตั้งอยู่ในใจกลางเมือง นับตั้งแต่ช่วงวิกฤตเศรษฐกิจในปี 2540 เป็นต้นมา
บริษัทได้มีการปรับเปลี่ยนนโยบายและกลยุทธ์ทางธุรกิจโดยมุ่งเน้นการพัฒนาอาคารชุดพักอาศัยสำหรับผู้ที่มีระดับรายได้ปานกลางถึงล่าง-บนเป็นกลุ่มเป้าหมายหลัก
(Focus Strategy)
โดยใช้กลยุทธ์การตลาดในการสร้างความแตกต่างทั้งด้านผลิตภัณฑ์และการบริการ
(Differentiation Strategy) โดยบริษัทได้พัฒนารูปแบบอาคารชุดพักอาศัยภายใต้แนวคิด
“LPN Design” ซึ่งเน้นประโยชน์ใช้สอยที่ครบถ้วนในพื้นที่ขนาดเล็กภายในเมือง
ซึ่งมีความแตกต่างจากรูปแบบผลิตภัณฑ์ทั่วไปและบริษัทยังได้พัฒนาการบริการหลังการขายในรูปแบบของการบริหารชุมชน
โดยเน้นเรื่องคุณภาพชีวิตของผู้อยู่อาศัยซึ่งเป็นกลยุทธ์ที่แตกต่างและสร้างความเชื่อมั่นต่อลูกค้า
นอกจากนี้ยังใช้กลยุทธ์การเป็นผู้นำด้านต้นทุน (Cost Leadership Strategy)
ซึ่งเป็นจุดแข็งของบริษัทมาสนับสนุนและผลักดันให้เกิดความได้เปรียบทางการแข่งขัน
ในปัจจุบันบริษัทได้จำแนกและกำหนดตำแหน่งของผลิตภัณฑ์
เพื่อให้เกิดความชัดเจนในการรับรู้สอดคล้องและครอบคลุม
กับกลุ่มลูกค้าเป้าหมายของบริษัทภายใต้ชื่อ และตราสินค้าดังนี้

 (1) “ลุมพินี สวีท” และ “ลุมพินี เพลส” 

[]แบรนด์ที่ได้รับการพัฒนาขึ้นเพื่อตอบสนองความต้องการที่อยู่อาศัยของคนในวัยทำงาน
ที่เป็นผู้บริหารระดับกลางค่อนข้างสูงมีความสามารถในการใช้จ่ายเพื่อที่อยู่อาศัยได้เดือนละประมาณ
20,000 บาท ฐานะทางการเงินอยู่ในระดับดีและมีอำนาจในการใช้จ่ายเพื่อนำความสุข
ความสะดวกสบายมาให้กับชีวิต ทำเลในการพัฒนาโครงการดังกล่าวจึงอยู่ในเขตที่มีความหนาแน่นสูง
อาจอยู่ในเขตใจกลางหรือรอบศูนย์กลางธุรกิจ (CBD)
สะดวกในการเดินทางด้วยระบบคมนาคมขนาดใหญ่
ครบครันด้วยสิ่งอำนวยความสะดวกที่สมบูรณ์พร้อมที่จำเป็นต่อการใช้ชีวิตประจำวัน
รวมถึงมีการออกแบบตกแต่งที่บ่งบอกถึงสถานภาพของผู้อยู่อาศัยเพื่อการใช้ชีวิตอย่างมีคุณภาพ

Needs : “ความสุขที่ครบครัน ความมีสถานะในสังคม”

Real Pleasure in their living : “ความสมบูรณ์ ความมีระดับ”

(2) “ลุมพินี วิลล์” 

[]แบรนด์ที่ถูกออกแบบและพัฒนาขึ้นเพื่อคนในวัยทำงานซึ่งอาจเป็นผู้บริหารระดับต้นอายุไม่เกิน 35 ปี
ต้องการความสะดวกในการเดินทางและการอยู่อาศัยที่เป็นส่วนตัว
มีความสามารถในการใช้จ่ายเพื่อที่อยู่อาศัยประมาณเดือนละ 10,000 บาท
มีรายได้พอใช้จ่ายในชีวิตประจำวันไม่มีภาระมากมาย เป็นคนรุ่นหนุ่มสาวที่ต้องการให้รางวัลกับชีวิต
ทำเลที่ตั้งโครงการจึงอยู่ในเขตที่มีความหนาแน่นสูง ใกล้แหล่งงาน ห้างสรรพสินค้า แบรนด์ “ลุมพินี
วิลล์”
จึงเป็นทางเลือกสำหรับคนรุ่นใหม่ที่ต้องการใช้ชีวิตในแบบของตนเองขณะที่ยังคงอยู่ใกล้ชิดกับครอบครัวเดิม

Needs : “ให้ความสุขกับตัวเอง และคนใกล้ชิด”

Real Pleasure in their living : “ต้องการให้รางวัลกับชีวิต”

(3) “ลุมพินี เซ็นเตอร์” และ “ลุมพินี คอนโดทาวน์” 

[]แบรนด์ที่มุ่งสร้างที่อยู่อาศัยในราคาที่ไม่สูงเพื่อคุณภาพชีวิตที่ดีให้กับกลุ่มคนวัยเริ่มต้นการทำงานทั่วไป
ผู้ประกอบวิชาชีพอิสระ มีความสามารถในการใช้จ่ายด้านที่อยู่อาศัยเดือนละ 5,000 บาท
โดยทำเลที่ตั้งโครงการจะอยู่ในเขตรอยต่อระหว่างใจกลางเมืองกับเขตรอบนอกที่มีความหนาแน่นสูง
ซึ่งทำงานหรือพักอาศัยห่างจากที่ตั้งโครงการในรัศมีไม่เกิน 5 กิโลเมตร
ซึ่งเป็นกลุ่มขนาดใหญ่ที่มีความต้องการที่พักอาศัย บริษัทจึงวางตำแหน่งให้ “ลุมพินี คอนโดทาวน์”
เป็นเป้าหมายหลักหรือ “เรือธง” (Flag Shipของการพัฒนาอาคารชุดพักอาศัยของบริษัท
เพื่อให้เป็นที่อยู่อาศัยหลังแรกที่มีคุณภาพและเป็นจุดเริ่มต้นของครอบครัวที่อบอุ่นให้lสำหรับผู้ที่อยู่ในวัยเริ่มต้นของชีวิตครอบครัว

Needs : “โอกาสในชีวิต”

Real Pleasure in their living : “การเริ่มต้นที่จะทำให้ชีวิตดีขึ้นและมีความสุข”

(3) “ลุมพินี พาร์ค”

[]แบรนด์เฉพาะกิจที่ต่อยอดการพัฒนา“ลุมพินี พาร์ค“ ด้วยการเพิ่มอีกหนึ่งคุณค่าของผลิตภัณฑ์
อันได้แก่สวนพักผ่อนขนาดใหญ่ภายใต้ชื่อ “สวนรวมใจ” (Community Park)
เพื่อเป็นสถานที่ที่จะสามารถทำกิจกรรมร่วมกันไม่ว่าจะเป็นระหว่างครอบครัวหรือกับเพื่อนบ้านก็ตาม
นับเป็นการยกระดับคุณภาพชีวิตของผู้อยู่อาศัยในอาคารชุดขนาดใหญ่

สำหรับทุกโครงการภายหลังการส่งมอบ
บริษัทได้กำหนดนโยบายสำหรับการบริการหลังการขายเพื่อดูแลลูกค้าอย่างต่อเนื่อง
โดยให้บริษัทย่อยคือ บริษัท ลุมพินี พรอพเพอร์ตี้ มาเนจเมนท์ จำกัด
เป็นผู้รับผิดชอบงานบริหารชุมชนและงานบริการอื่นๆ อย่างครบวงจร
เพื่อความสมบูรณ์พร้อมของแต่ละชุมชนและช่วยรักษาหรือยกระดับมาตรฐานคุณภาพชีวิตของผู้อยู่อาศัยในทุกๆ
ด้าน งานบริการดังกล่าวครอบคลุมตั้งแต่ การบริหารชุมชน การบริการ ซื้อ ขาย โอน แลกเปลี่ยน
จัดหารผู้เช่า การบำรุงรักษาอุปกรณ์และส่วนประกอบอาคาร
ตลอดจนงานบริการด้านการรักษาความสะอาดรวมถึงการดูแลความเป็นอยู่และคุณภาพของชุมชน
นอกจากนี้ยังเพิ่มคุณค่าของการบริการโดยการดูแลสิ่งแวดล้อม
และสร้างสรรค์สังคมอันดีงามของชุมชนที่บริหาร
ตามกลยุทธ์ของบริษัทและจากประสิทธิภาพของการบริหารชุมชน
ส่งผลให้บริษัทได้รับความไว้วางใจจากเจ้าของร่วมทุกโครงการลงมติเลือกบริษัทย่อยในบริหารชุมชนอย่างต่อเนื่องทุกปี
ซึ่งสะท้อนให้เห็นถึงความรับผิดชอบต่อคุณภาพชีวิตของผู้พักอาศัยให้เห็นเป็นรูปธรรมชัดเจน
อันเป็นผลมาจากการทุ่มเทแรงกาย แรงใจ และความมุ่งมั่นของทุกคนในองค์กร

โครงการภายใต้การพัฒนาของบริษัท

  ปี 2532 • พัฒนาโครงการอาคารชุดสำนักงาน ลุมพินี ทาวเวอร์ บนถนนพระราม 4
  มูลค่าโครงการประมาณ 2,118 ล้านบาท พัฒนาแล้วเสร็จปี 2535

  ปี 2533 • พัฒนาโครงการอาคารชุดสำนักงาน แอล.พี.เอ็น. ทาวเวอร์ บนถนนรัชดาภิเษก
  มูลค่าโครงการประมาณ 564ล้านบาท พัฒนาแล้วเสร็จปี 2535

  • พัฒนาโครงการอาคารชุดพักอาศัย พี.เอส.ที.คอนโดวิลล์ ทาวเวอร์ 1 ภายในโครงการ
  พี.เอส.ที.บนถนนนนทรี พัฒนาแล้วเสร็จปี 2537

  ปี 2534 • พัฒนาโครงการอาคารชุดพักอาศัย พี.เอส.ที.คอนโดวิลล์ ทาวเวอร์ 2 และอาคาร
  พี.เอส.ที.มินิออฟฟิศ ภายในโครงการ พี.เอส.ที. บนถนนนนทรี พัฒนาแล้วเสร็จปี 2537

  ปี 2535 • พัฒนาโครงการอาคารชุดพักอาศัย ลุมพินี เพลส บนถนนศรีบำเพ็ญ
  มูลค่าโครงการประมาณ 408

  ล้านบาท พัฒนาแล้วเสร็จปี 2537

  ปี 2537 • พัฒนาโครงการอาคารชุดพักอาศัย สี่พระยา ริเวอร์วิว บนถนนโยธา
  มูลค่าโครงการประมาณ 1,100,000,000 บาท พัฒนาแล้วเสร็จปี 2541

  • พัฒนาโครงการบ้านจัดสรรภายใต้ชื่อบ้านลุมพินี บางบัวทอง บนถนนตลิ่งชัน-สุพรรณบุรี
  จังหวัดนนทบุรี มูลค่าโครงการประมาณ 634 ล้านบาท พัฒนาแล้วเสร็จปี 2539

  • พัฒนาโครงการอาคารชุดพักอาศัย พี.เอส.ที.ซิตี้โฮม ภายในโครงการ
  พี.เอส.ที.มูลค่าโครงการ ประมาณ 1,374 ล้านบาท พัฒนาแล้วเสร็จปี 2542

  • พัฒนาโครงการ แอล.พี.เอ็น.มินิออฟฟิศ บนถนนรัชดาภิเษกเชื่อมกับถนนนางลิ้นจี่
  มูลค่าโครงการประมาณ 29 ล้านบาท พัฒนาแล้วเสร็จปี 2537

  ปี 2538 • ซื้อที่ดินบริเวณถนนนราธิวาสราชนครินทร์ ถนนแฮปปี้แลนด์
  และที่ดินบริเวณถนนผดุงภัณฑ์

  ปี 2539 • พัฒนาโครงการอาคารชุดพักอาศัย ลุมพินี เซ็นเตอร์ แฮปปี้แลนด์ อาคารพักอาศัยสูง
  7 ชั้นพร้อมทั้งอาคารพาณิชย์ 24 ยูนิต บนถนนแฮปปี้แลนด์ มูลค่าโครงการประมาณ 474 ล้านบาท

  ปี 2540 • ชะลอโครงการลุมพินี เซ็นเตอร์ แฮปปี้แลนด์ โครงการ แอล.พี.เอ็น. เทคโนแฟค
  โครงการลุมพินี คอมเพล็กซ์
  เนื่องจากภาวะผันผวนทางเศรษฐกิจทำให้ธุรกิจอสังหาริมทรัพย์ซบเซาอย่างมาก
  ลูกค้าที่ได้มีการทำสัญญาจะซื้อจะขายไว้แล้วในแต่ละโครงการชำระเงินค่างวดล่าช้าในขณะเดียวกันการหาลูกค้าใหม่เข้ามาก็มีความเป็นได้ค่อนข้างน้อยประกอบกับปัญหาของสถาบันการเงิน

  • ยกเลิกสัญญาจะซื้อจะขายที่ดินบริเวณถนนผดุงภัณฑ์ เขตหนองจอก เนื่องจากสภาวะเศรษฐกิจ
  และปัญหาการพัฒนาที่ดินแปลงนี้จึงเจรจาตกลงกับผู้ขายโดยได้ยกเลิกสัญญา และคืนเงินมัดจำ

  ปี 2541 • ชะลอโครงการ แอล.พี.เอ็น.สุขุมวิท ทาวเวอร์
  เนื่องจากภาวะผันผวนทางเศรษฐกิจ
  ทำให้ธุรกิจอสังหาริมทรัพย์ซบเซาต่อเนื่องพื้นที่ว่างของอาคารสำนักงานมีปริมาณสูงประกอบกับมีการปิดการดำเนินกิจการเป็นจำนวนมากทำให้พื้นที่อาคารต่างๆ
  ว่างเพิ่มมากขึ้น ซึ่งทำให้ยอดจองพื้นที่โครงการ แอล.พี.เอ็น.สุขุมวิท
  ทาวเวอร์ไม่เพิ่มขึ้นจากเดิมทำให้ต้องชะลอโครงการ
  และขอยกเลิกสัญญาจะซื้อจะขายที่ทำไว้กับลูกค้าโดยเจรจาตกลงเปลี่ยนไปซื้อพื้นที่ในโครงการอื่นของบริษัทแทน

  ปี 2542 • บริษัทได้เปิดขายโครงการลุมพินี เซ็นเตอร์ แฮปปี้แลนด์ ระหว่างวันที่ 26-28
  พฤศจิกายน 2542 หลังจากที่ชะลอโครงการมาตั้งแต่ปี 2540
  อันเนื่องมาจากภาวะวิกฤติทางเศรษฐกิจโดยได้ปรับเปลี่ยนรูปแบบโครงการรวมถึงกำหนดราคาขายให้เหมาะสมกับภาวะธุรกิจอสังหาริมทรัพย์ในขณะนั้น
  ซึ่งจากแคมเปญการขายในครั้งนี้สามารถทำรายได้เกินเป้าหมายโดยมีมูลค่าการขายทั้งสิ้น 107
  ล้านบาท จากจำนวนยอดขายรวม 302 ยูนิต พัฒนาแล้วเสร็จปี 2543

  ปี 2543 • บริษัทได้เปิดตัวโครงการลุมพินี เซ็นเตอร์
  แฮปปี้แลนด์(เฟส2)ซึ่งเป็นโครงการต่อเนื่องจากลุมพินี เซ็นเตอร์ แฮปปี้แลนด์
  (เฟส1)ที่เปิดการขายในปลายปี 2542 และประสบผลสำเร็จอย่างสูง โดยบริษัทได้เปิดตัว เฟส
  2 ในเดือนพฤศจิกายน 2543 มียอดขายรวมทั้งสิ้น 145 ยูนิต มูลค่าการขาย 61 ล้านบาท
  พัฒนาแล้วเสร็จปี 2544

  ปี 2544 • เปิดตัวโครงการอาคารชุดพักอาศัย ลุมพินี เพลส สาทร อาคารชุดพักอาศัยสูง 9 ชั้น
  4 อาคาร จำนวนรวม 603 ยูนิต มูลค่าโครงการ 750 ล้านบาท ในเดือนมีนาคม
  ซึ่งเป็นโครงการเดียวที่เปิดตัวในช่วงภาวะเศรษฐกิจซบเซาต่อเนื่องแต่ได้รับการตอบรับเป็นอย่างดีตามที่บริษัทคาดการณ์ไว้
  การก่อสร้างทั้ง 4 อาคารเสร็จสมบูรณ์ และสามารถรับรู้รายได้ทั้งหมดในต้นปี 2545
  โดยได้รับการสนับสนุนเงินกู้จากธนาคารไทยทนุ จำกัด (มหาชน)

  • เปิดตัวโครงการอาคารชุดพักอาศัย ลุมพินี เซ็นเตอร์ แฮปปี้แลนด์ (เฟส 3) 4 อาคาร
  จำนวนรวม 558 ยูนิต มูลค่าโครงการ 286 ล้านบาท การก่อสร้างเสร็จสมบูรณ์
  และสามารถรับรู้รายได้ในปี 2545 โดยได้รับการสนับสนุนเงินกู้จาก ธนาคารทหารไทย จำกัด
  (มหาชน)

  ปี 2545 • บริษัทได้เปิดตัวโครงการอาคารชุดพักอาศัย ลุมพินี เพลส วอเตอร์คลิฟ
  ซึ่งเป็นโครงการร่วมทุนระหว่างบริษัทกับบริษัท ยูนิเวนเจอร์ จำกัด (มหาชน) บริษัท แสนสิริ
  จำกัด (มหาชน) และบริษัท เยาววงศ์ จำกัด โดยบริษัทถือหุ้นในสัดส่วน 25%
  และรับผิดชอบด้านการบริหารงานโครงการทั้งหมด โดยสามารถปิดการขายรวม 620 ยูนิต
  จำนวน 4 อาคาร ภายในระยะเวลา 3 เดือน และพัฒนาโครงการต่อจนเสร็จสมบูรณ์
  พร้อมทั้งสามารถโอนกรรมสิทธิ์ให้แก่ลูกค้าได้ในปีเดียวกัน

  • บริษัทได้เปิดตัวโครงการอาคารชุดพักอาศัยแห่งใหม่ จำนวน 4 โครงการ คือ ลุมพินี
  เซ็นเตอร์ ลาดพร้าว 111 ลุมพินี เซ็นเตอร์ แฮปปี้แลนด์ เฟส 4 ลุมพินี เพลส สวนพลู-สาทร
  และลุมพินี เพลส พระราม4-สาทร มูลค่ารวม 1,339 ล้านบาท ทั้ง 4
  โครงการพัฒนาแล้วเสร็จปี 2546

  ปี 2546 • บริษัทได้เปิดตัวโครงการอาคารชุดพักอาศัยแห่งใหม่จำนวนทั้งสิ้น 8 โครงการ คือ
  ลุมพินี เพลส นราธิวาส 24 ลุมพินี เพลส พระราม 3-เจริญกรุง พัฒนาแล้วเสร็จปี 2546
  และลุมพินี วิลล์ พระแม่ มารี-สาทร ลุมพินี เพลส นราธิวาสราชนครินทร์ ลุมพินี เซ็นเตอร์
  ลาดพร้าว 111 (เฟส 2 อาคาร E) ลุมพินี สวีท รัชดา-พระราม 3 ลุมพินี สวีท สุขุมวิท 41
  ลุมพินี เซ็นเตอร์ ลาดพร้าว 111 (เฟส 2 อาคาร F และ G) พัฒนาแล้วเสร็จปี 2547
  มูลค่ารวมทั้ง 8 โครงการคือ 2,800 ล้านบาท

  ปี 2547 • บริษัทได้เปิดตัวโครงการอาคารชุดพักอาศัยแห่งใหม่จำนวนทั้งสิ้น 5 โครงการ คือ
  ลุมพินี เซ็นเตอร์ สุขุมวิท 77 ลุมพินี วิลล์ รัชดา-ลาดพร้าว ลุมพินี เพลส พระราม 3-ริเวอร์วิว
  ลุมพินี วิลล์ พหล - สุทธิสาร พัฒนาแล้วเสร็จปี 2548 และลุมพินี วิลล์ สุขมวิท 77
  พัฒนาแล้วเสร็จปี 2549 มูลค่ารวมทั้ง 5 โครงการคือ 5,610 ล้านบาท

  ปี 2548 • บริษัทได้เปิดตัวโครงการอาคารชุดพักอาศัยแห่งใหม่จำนวนทั้งสิ้น 4 โครงการ คือ
  ลุมพินี เซ็นเตอร์ นวมินทร์พัฒนาแล้วเสร็จปี 2548 และลุมพินี เพลส ปิ่นเกล้า ลุมพินี วิลล์
  ศูนย์วัฒนธรรม พัฒนาแล้วเสร็จปี 2549 และ ลุมพินี เพลส นราธิวาส-เจ้าพระยา
  พัฒนาแล้วเสร็จปี 2550 มูลค่ารวมทั้ง 4 โครงการคือ 6,932 ล้านบาท

  •
  บริษัทได้แจ้งสารสนเทศเรื่องการได้รับอนุมัติรายงานผลกระทบสิ่งแวดล้อมจากสำนักงานคณะกรรมการสิ่งแวดล้อมแห่งชาติ
  (สวล.) ของโครงการลุมพินี วิลล์ รัชดา ลาดพร้าว ต่อตลาดหลักทรัพย์แห่งประเทศไทย
  เมื่อวันที่ 17 พฤษภาคม 2548 และบริษัทได้วางแผนเริ่มงานก่อสร้าง
  แต่หลังจากเริ่มงานเข็มไปเพียงเล็กน้อย
  ได้มีกลุ่มบุคคลยื่นฟ้องต่อศาลปกครองขอให้ตรวจสอบเรื่องการรวมโฉนดที่ดิน
  ศาลปกครองจึงมีคำสั่งเมื่อวันที่ 29 กรกฎาคม 2548
  ขอให้บริษัทระงับการก่อสร้างไว้จนกว่าจะมีคำสั่งเปลี่ยนแปลง
  เพื่อดำเนินการในเรื่องการรวมโฉนดของกรมที่ดิน

  ปี 2549 • บริษัทได้เปิดตัวโครงการอาคารชุดพักอาศัยแห่งใหม่จำนวนทั้งสิ้น 4 โครงการ คือ
  ลุมพินี เพลส พหล-สะพานควาย พัฒนาแล้วเสร็จปี 2550 และลุมพินี เพลส รัชดา-ท่าพระ ลุมพินี
  วิลล์ รามคำแหง 44 ลุมพินี เพลส ปิ่นเกล้า 2 พัฒนาแล้วเสร็จปี 2551 มูลค่ารวมทั้ง 4
  โครงการคือ 6,200 ล้านบาท

  ปี 2550 • บริษัทได้เปิดตัวโครงการอาคารชุดพักอาศัยแห่งใหม่จำนวนทั้งสิ้น 6 โครงการ คือ
  ลุมพินี คอนโดทาวน์ บดินทรเดชา-รามคำแหง ลุมพินี คอนโดทาวน์ รามอินทรา-หลักสี่ ลุมพินี
  วิลล์ รามอินทรา-หลักสี่ พัฒนาแล้วเสร็จปี 2551 และลุมพินี วิลล์ ประชาชื่น-พงษ์เพชร ลุมพินี
  สวีท ปิ่นเกล้า ลุมพินี คอนโดทาวน์ รัตนาธิเบศร์ พัฒนาแล้วเสร็จปี 2552 มูลค่ารวมทั้ง 6
  โครงการคือ 9,000 ล้านบาท

  ปี 2551 • บริษัทได้เปิดตัวโครงการอาคารชุดพักอาศัยแห่งใหม่จำนวนทั้งสิ้น 5 โครงการ คือ
  ลุมพินี วิลล์ รามคำแหง 26 ลุมพินี สวีท พระราม 8 ลุมพินี เพลส พระราม 8 พัฒนาแล้วเสร็จปี
  2552 และ ลุมพินี เพลส พระราม 9-รัชดา ลุมพินี วิลล์ บางแค พัฒนาแล้วเสร็จปี 2553
  มูลค่ารวมทั้ง 5 โครงการคือ 6,907 ล้านบาท

  ปี 2552 • บริษัทได้เปิดตัวโครงการอาคารชุดพักอาศัยแห่งใหม่จำนวนทั้งสิ้น 5 โครงการ คือ
  ลุมพินี เพลส รามอินทรา-หลักสี่ พัฒนาแล้วเสร็จปี 2552 และลุมพินี คอนโดทาวน์
  รามอินทรา-นวมินทร์ ลุมพินี วิลล์ ราษฎร์บูรณะ-ริเวอร์วิว ลุมพินี วิลล์ ลาดพร้าว-โชคชัย 4
  จะพัฒนาแล้วเสร็จปี 2553 และ ลุมพินี พาร์ค ปิ่นเกล้า จะพัฒนาแล้วเสร็จปี 2554 มูลค่ารวมทั้ง
  5 โครงการคือ 9,210 ล้านบาท

[]

[]

รายละเอียดโครงการที่พัฒนาเสร็จสมบูรณ์

1) ตารางแสดงรายละเอียดโครงการที่พัฒนาเสร็จสมบูรณ์ ของ บริษัท
แอล.พี.เอ็น.ดีเวลลอปเมนท์ จำกัด (มหาชน)

[TABLE]

2) ตารางแสดงรายละเอียดโครงการที่พัฒนาเสร็จสมบูรณ์ของ บริษัท พรสันติ จำกัด

[TABLE]

[TABLE]

[TABLE]

ธุรกิจให้บริการด้านงานบริหารอสังหาริมทรัพย์

บริษัทได้จัดตั้งบริษัทย่อยชื่อ บริษัท ลุมพินี พรอพเพอร์ตี้ มาเนจเมนท์ จำกัด โดยถือหุ้นร้อยละ
99.88 โดยตั้งแต่ปี 2540 เป็นต้นมา บริษัทได้มอบหมายให้บริษัท ลุมพินี พรอพเพอร์ตี้ มาเนจเมนท์
จำกัด รับผิดชอบงานบริหารอสังหาริมทรัพย์ทั้งหมดในรูปแบบของการบริการครบวงจร
เริ่มตั้งแต่งานบริหารโครงการไม่ว่าจะเป็นงานบริหารการตลาด ขาย เช่า โอน
บริหารงานก่อสร้าง รวมทั้งการบริหารอาคารที่ทางบริษัทพัฒนาซึ่งเป็นนโยบาย
“บริการหลังการขาย” ของบริษัทเพื่อรองรับการเติบโตในอนาคต ปลายปี พ.ศ. 2550
บริษัทได้จัดตั้งบริษัทย่อยโดยบริษัทถือหุ้นร้อยละ 99.93 ขึ้นอีกบริษัทหนึ่ง
และแบ่งแยกการดำเนินการในด้านการบริหารโครงการให้อยู่ในความรับผิดชอบของบริษัท ลุมพินี
โปรเจค มาเนจเมนท์ เซอร์วิส จำกัด
เพื่อให้เกิดความชัดเจนและรองรับการเติบโตในอนาคตซึ่งจะแบ่งแยกลักษณะการให้บริการของทั้งสองบริษัทได้ดังนี้

(1) งานบริหารงานขายและการตลาด

ดำเนินการโดย บริษัท ลุมพินี พรอพเพอร์ตี้ มาเนจเมนท์ จำกัด
ครอบคลุมถึงการสำรวจข้อมูลของตลาด ความต้องการของผู้บริโภค วิเคราะห์คู่แข่งขัน
การกำหนดราคาขาย วางกลยุทธ์ทางการตลาด วางแผนการขาย
เตรียมเอกสารสัญญานิติกรรมต่างๆ ที่เกี่ยวข้อง ประสานงานการติดตามเก็บค่างวด
โอนกรรมสิทธิ์ห้องชุดและสาธารณูปโภคให้กับลูกค้า
ซึ่งจะรายงานผลการดำเนินงานอย่างสม่ำเสมอทุกสัปดาห์ต่อผู้บริหารระดับสูง
โดยทุกขั้นตอนของการดำเนินการ
บริษัทได้จัดทีมงานที่มีประสบการณ์ในธุรกิจอสังหาริมทรัพย์มาดูแลรับผิดชอบตลอดทั้งขบวนการ
ภายหลังการส่งมอบหากลูกค้าต้องการฝากขาย-ฝากเช่า เพื่อหาผลตอบแทนจากการลงทุน
บริษัทมีหน่วยงานที่ให้บริการจัดหาผู้ซื้อ-ผู้เช่า
ภายใต้การดำเนินงานแบบครบวงจรของฝ่ายตัวแทนนายหน้า
ซึ่งนอกจากการจัดหาผู้ซื้อ-ผู้เช่าแล้วยังดำเนินการด้านนิติกรรมสัญญาใ
ห้คำปรึกษาและประสานงานในการจัดหาสินเชื่อจากสถาบันการเงิน
ตลอดจนกระบวนการโอนกรรมสิทธิ์ในกรณีฝากขาย ส่วนกรณีฝากเช่า บริษัทให้บริการคำแนะนำ
และประสานงานด้านการตกแต่งตั้งแต่ต้นจนส่งมอบห้องชุดให้กับผู้เช่า
นอกจากนี้ยังให้บริการด้านการบริหารการเช่าตลอดอายุสัญญาการเช่าอีกด้วย
ซึ่งถือเป็นการให้บริการอย่างครบวงจรและเป็นไปตามนโยบายการสร้างมูลค่าเพิ่มและบริการหลังการขายให้กับลูกค้าของบริษัท

(2) งานบริหารงานโครงการ

ดำเนินงานภายใต้บริษัท ลุมพินี โปรเจค มาเนจเมนท์ เซอร์วิส จำกัด
เป็นการบริหารงานด้านการพัฒนาโครงการของบริษัทและบริษัทในเครือ
โดยเริ่มตั้งแต่การเข้าปรับปรุงสภาพที่ดินภายหลังการซื้อ
วางแนวทางการบริหารโครงการให้เป็นไปตามแนวคิดเริ่มต้นทั้งทางด้านการเงิน การตลาด
การขาย การก่อสร้าง ตลอดจนถึงการส่งมอบห้องชุด
โดยมุ่งเน้นการบริหารงานให้มีคุณภาพและประสิทธิภาพภายใต้กลยุทธ์ “Q-C-S-E-S” อันได้แก่

Quality ในด้านคุณภาพ จัดให้มีกระบวนการในการตรวจสอบคุณภาพก่อนส่งมอบ โดยทีมงานตรวจสอบคุณภาพอันครอบคลุมตั้งแต่การตรวจสอบความเรียบร้อยภายในห้องชุด จนถึงส่วนประกอบโครงการทั้งหมด เพื่อให้เกิดความสมบูรณ์และปลอดภัยในการพักอาศัย

Cost ในด้านต้นทุน จัดให้มีการบริหารต้นทุนที่เหมาะสมตารแผนพัฒนาโครงการ โดยการกำหนดขั้นตอนการทำงานอย่างมีประสิทธิภาพและใช้เทคนิคการทำงานที่เหมาะสมร่วมกับพันธมิตร เพื่อควบคุมมิให้งบประมาณค่าก่อสร้างเกินกว่างบประมาณที่กำหนด

Schedule ในด้านระยะเวลาการก่อสร้าง จากประสบการณ์การทำงานอันยาวนานที่ผ่านมาร่วมกับพันธมิตรทำให้บริษัทสามารถพัฒนารูปแบบและกระบวนในการก่อสร้าง (Process Innovation) โดยการพัฒนาระบบสำเร็จรูปต่างๆ ที่ผลิตและควบคุมคุณภาพจากโรงงานพร้อมระบบการติดตั้ง ที่ทำให้การก่อสร้างแล้วเสร็จก่อนกำหนด หรืออย่างช้าเป็นไปตามที่ให้สัญญาไว้กับลูกค้าทุกโครงการ

Environment ในด้านสิ่งแวดล้อม มุ่งเน้นในการลดผลกระทบอันเกิดจากการก่อสร้างต่อสภาพแวดล้อมและชุมชนโดยข้างเคียงให้น้อยที่สุด โดยปฏิบัติตามมาตรการที่ปรากฏรายงานผลกระทบสิ่งแวดล้อมที่ได้รับอนุมัติจากสำนักงานนโยบายและแผนทรัพยากรธรรมชาติและสิ่งแวดล้อมอย่างเคร่งครัด (สผ) รวมทั้งดูแลรักษาและปรับปรุงสภาพแวดล้อมโดยรอบโครงการอย่างต่อเนื่อง

Safety ในด้านความปลอดภัย บริษัทได้ให้ความสำคัญในเรื่องของความปลอดภัยทั้งภายในและภายนอกโครงการในขณะก่อสร้าง รวมถึงชีวิตความเป็นอยู่ของคนงานก่อสร้าง โดยจัดให้มีชีวอนามัยการให้ความรู้ในการทำงาน รวมถึงการดูแลสภาพที่พักอาศัยในด้านความปลอดภัยและสุขอนามัยของคนงาน และจัดให้มีบุคลากรที่ดูแลเรื่องความปลอดภัย (จป) โดยเฉพาะ ทั้งนี้ยังจัดให้มีหน่วยงานที่ดูแลลูกค้าภายหลังการส่งมอบห้องชุด เพื่อซ่อมแซมแก้ไขข้อบกพร่องอันเกิดจากกระบวนการก่อสร้างหรือวัตถุดิบ รวมทั้งการต่อเติมงานต่างๆ ภายในห้องชุด ปรับปรุงสภาพส่วนประกอบโครงการตามความเหมาะสม โดยเฉพาะโครงการที่แล้วเสร็จมาสักระยะหนึ่ง เพื่อให้สภาพโดยรวมของโครงการคงไว้ซึ่งคุณค่าและมูลค่าในระยะยาว

(3) งานบริหารชุมชน

งานบริหารชุมชนถือว่าเป็นนโยบายหลักของบริษัทในการสร้างความแตกต่างทางด้านการบริการ
ซึ่งเป็นกลยุทธ์ในการสร้างความเชื่อมั่นและความไว้วางใจในบริษัทมาโดยตลอด
โดยบริษัทได้มอบหมายให้บริษัทย่อย คือ บริษัทลุมพินี พรอพเพอร์ตี้ มาเนจเมนท์ จำกัด
เป็นผู้ดูแลรับผิดชอบในการบริหารจัดการชุมชนตามบทบาทและหน้าที่ที่ได้กล่าวถึงแล้วในเรื่องของการบริหารตราผลิตภัณฑ์หรือแบรนด์

(4) งานบริหารทรัพย์สินเพื่อเช่า

ปัจจุบันบริษัทมีทรัพย์สินให้เช่าอันได้แก่ พื้นที่ส่วนพาณิชยกรรมทั้งหมดของโครงการ แกรนด์ พาร์ค วิว
อโศก (Grand Parkview Asoke) ซึ่งพัฒนาโดยบริษัทแกรนด์ ยูนิตี้ จำกัด
ประกอบกับการเก็บห้องชุดเพื่อการพาณิชย์บางส่วนในโครงการอาคารชุดพักอาศัย
สำหรับรองรับนโยบายการบริการแบบครบวงจรภายในชุมชน (Total Solution Service)
เพื่ออำนวยความสะดวกในการดำรงชีวิตประจำวันของผู้อยู่อาศัย
ซึ่งนอกจากจะสร้างมูลค่าเพิ่มให้แก่โครงการแล้วยังทำรายได้อย่างสม่ำเสมอจากการเช่าให้กับบริษัท
เป็นการขยายฐานและลดจุดอ่อนทางด้านแหล่งที่มาของรายได้ของบริษัทที่มีเฉพาะรายได้จากการขายเพียงอย่างเดียว

(5) งานบริหารพื้นที่จอดรถยนต์

โดยงานบริหารพื้นที่จอดรถยนต์อยู่ภายใต้การดำเนินงานของ บริษัท ลุมพินี พรอพเพอร์ตี้
มาเนจเมนท์ จำกัด
ในอาคารสำนักงานขนาดใหญ่ที่มีที่จอดรถยนต์เป็นจำนวนมากและเป็นทรัพย์สินของบริษัท
เพื่อให้บริการในเรื่องระบบบริหารจัดการ การให้เช่า การจัดเก็บรายได้
และการบำรุงรักษาเพื่ออำนวยความสะดวกให้ลูกค้าและผู้มาติดต่อทั้งหมดให้มีความคล่องตัว ปลอดภัย
และเป็นระเบียบ

การตลาดและภาวะการแข่งขัน

การตลาดของผลิตภัณฑ์และบริการ

กลยุทธ์การตลาด

นอกจากขีดความสามารถทางการแข่งขันแล้ว
บริษัทยังได้ให้ความสำคัญต่อกลยุทธ์การตลาดซึ่งเป็นกลยุทธ์ย่อยในแต่ละโครงการที่มีความแตกต่างกัน
โดยเริ่มจาก

-   การวิจัย เพื่อกำหนดแนวทางและทิศทางของการพัฒนาโครงการ การกำหนดทำเล
    ลูกค้ากลุ่มเป้าหมาย ผ่านทางการออกสำรวจและเก็บรวบรวมข้อมูลรอบด้าน
    เพื่อให้เกิดความแม่นยำในการนำสินค้าออกสู่ตลาด

-   การกำหนดราคาขาย
    ที่ไม่เพียงแต่ราคาขายของคู่แข่งในตลาดในย่านใกล้เคียงเท่านั้นที่เป็นปัจจัยพื้นฐานในการกำหนดราคาขาย
    บริษัทยังคงให้ความสำคัญต่อการควบคุมต้นทุนโครงการทั้งทางตรงและทางอ้อม
    ซึ่งเป็นตัวแปรสำคัญที่ทำให้บริษัทสามารถกำหนดราคาได้อย่างเหมาะสม
    ในขณะที่ยังรักษาผลตอบแทนต่อการลงทุนอยู่ในระดับที่กำหนดแม้เผชิญสภาวะการแข่งขันที่รุนแรง

-   การสื่อสารการตลาด บริษัทมุ่งสื่อสาร โฆษณา ประชาสัมพันธ์ตรงเข้าสู่กลุ่มเป้าหมาย
    ซึ่งกระจายอยู่บริเวณโดยรอบโครงการรวมทั้งฐานลูกค้ามุ่งหวัง
    ซึ่งเคยแวะเยี่ยมชมโครงการของบริษัทด้วยป้ายโฆษณาประชาสัมพันธ์ขนาดใหญ่
    และป้ายย่อยรวมทั้งไดเร็คเมลล์ซึ่งให้สิทธิพิเศษเพื่อเป็นแรงกระตุ้นให้เกิดการจองในช่วงการเปิดขาย
    ซึ่งบริษัทประสบความสำเร็จมาโดยตลอด
    และยังสามารถรักษาค่าใช้จ่ายทางการตลาดให้อยู่ในระดับต่ำมาก
    โดยมีค่าใช้จ่ายทางกาตลาดประมาณร้อยละ 1 ของรายได้จากการขาย

-   การบริหารประสบการณ์ลูกค้า
    โดยหน่วยงานบริหารประสบการณ์ลูกค้าร่วมกับหน่วยงานที่เป็นส่วนหน้า ที่สัมผัสกับลูกค้าโดยตรง
    ออกแบบมาตรฐานของจุดสัมผัสเพื่อเป็นแนวทางในการให้บริการแก่ลูกค้า
    อันนำมาซึ่งประสบการณ์อันน่าประทับใจ
    รวมทั้งเป็นผู้รับผิดชอบในการตอบสนองต่อข้อเสนอแนะหรือข้อร้องเรียนต่างๆ
    ด้วยการประสานงานไปยังหน่วยงานที่รับผิดชอบโดยตรงในการปรับปรุง แก้ไข
    เพื่อรักษาสัมพันธภาพอันดีระหว่างลูกค้าและบริษัท รวมทั้งการจัดกิจกรรมต่างๆ
    อย่างต่อเนื่องเพื่อสะท้อนถึงการดูแลเอาใจใส่ต่อลูกค้า สิ่งต่างๆ
    เหล่านี้ได้สร้างให้เกิดความเชื่อมั่นต่อตราสินค้าจนสามารถที่จะบอกต่อได้อย่างเต็มภาคภูมิ
    ซึ่งสะท้อนให้เห็นได้จากยอดขายของโครงการเปิดตัวใหม่ที่มาจากการแนะนำ

-   ภาพลักษณ์ขององค์กร
    อันเกิดจากจิตสำนึกในความรับผิดชอบต่อลูกค้าและความมุ่งมั่นพัฒนาคุณภาพสินค้าและบริการอย่างต่อเนื่องสม่ำเสมอ
    ทำให้ทุกโครงการที่ผ่านมาประสบความสำเร็จในด้านการขาย
    เนื่องด้วยลูกค้าให้ความเชื่อมั่นต่อการดำเนินงานและภาพลักษณ์ขององค์กร

(2)การทำการตลาด

บริษัทจัดให้มีการทำการตลาด การสื่อสารการตลาด และกิจกรรมทางการตลาด
โดยเฉพาะในช่วงเปิดตัวโครงการซึ่งเป็นช่วงที่ลูกค้าให้ความสนใจและเข้าชมโครงการสูงสุดดังนี้

-   จดหมายเชื้อเชิญ (Direct Mail) ทุกครั้งที่มีการเปิดตัวโครงการ
    จะมีการส่งจดหมายเชื้อเชิญให้แก่ฐานลูกค้าของบริษัท เพื่อประชาสัมพันธ์โครงการ
    และมอบสิทธิพิเศษเพื่อนำมาใช้เป็นส่วนลดในวันเปิดตัวโครงการ
    ซึ่งจะดำเนินงานโดยหน่วยงานของบริษัทที่จัดขึ้นโดยเฉพาะ
    ลูกค้าที่สนใจสามารถติดต่อเข้ามาที่ฝ่ายขายของบริษัทหรือเข้าชมรายละเอียดของโครงการพร้อมห้องตัวอย่างที่บริษัทจัดขึ้นตามรายละเอียดที่แจ้งไว้ในจดหมายเชื้อเชิญ

-   โฆษณาและประชาสัมพันธ์ จัดทำโฆษณาและประชาสัมพันธ์ผ่านสื่อต่างๆ
    โดยมุ่งเน้นบริเวณโดยรอบโครงการ รวมถึงภายในห้างสรรพสินค้า อินเตอร์เน็ต
    ข้อความสั้นผ่านโทรศัพท์เคลื่อนที่ แผ่นป้ายโฆษณาและนิตยสาร ต่างๆ เป็นต้น
    โดยพิจารณาเลือกสื่อที่มีประสิทธิภาพสูง และสามารถเข้าถึงกลุ่มลูกค้าเป้าหมาย

-   ออกบู๊ธแสดงสินค้า เป็นการประชาสัมพันธ์โครงการในเชิงรุก
    โดยเน้นออกบู๊ธในห้างสรรพสินค้าย่านใกล้เคียง โครงการและย่านใจกลางธุรกิจ
    งานมหกรรมบ้านและคอนโดซึ่งจัดต่อเนื่องทุกปี
    เพื่อให้ได้กลุ่มลูกค้าที่ตรงกับกลุ่มเป้าหมายของโครงการ

-   อินเตอร์เน็ต เพื่อตอบสนองต่อชีวิต สังคม และเทคโนโลยีที่เปลี่ยนไป
    บริษัทได้แสวงหาช่องทางการตลาด ใหม่ๆ อยู่ตลอดเวลา
    อินเตอร์เน็ตเป็นช่องทางการตลาดใหม่ช่องทางหนึ่งที่ปัจจุบันได้รับการยอมรับ
    จากผู้บริโภคอย่างกว้างขวางว่าเป็นการสื่อสารถึงกลุ่มผู้บริโภคโดยตรงตลอด 24 ชม.
    และค่าใช้จ่ายต่ำ เมื่อเทียบกับสื่อการตลาดอื่นๆ
    ซึ่งบริษัทเองได้ให้ความสำคัญโดยพัฒนาเว็บไซต์ www.lpn.co.th
    ขึ้นเพื่อเป็นช่องทางให้ลูกค้ากลุ่มเป้าหมายของบริษัทรับข้อมูลข่าวสาร
    ความเคลื่อนไหวทั้งของโครงการ

-   สิทธิพิเศษ เสนอสิทธิพิเศษสำหรับลูกค้าผู้จองซื้อโครงการในช่วงเวลาเปิดตัวโครงการ เช่น
    ราคาพิเศษ เฉพาะช่วงเปิดโครงการ แถมเฟอร์นิเจอร์
    แถมชุดครัวหรือเครื่องปรับอากาศเป็นต้น

ลักษณะลูกค้า

กลุ่มลูกค้าตามลักษณะผลิตภัณฑ์และบริการ

1. กลุ่มผู้ซื้อโครงการอสังหาริมทรัพย์

ลูกค้าในกลุ่มนี้จะเป็นผู้ซื้อรายย่อยทั่วไปที่มีความประสงค์ในการซื้อห้องชุดเพื่อพักอาศัยเป็นสำคัญ
โดยในปัจจุบันฐานลูกค้าของบริษัทในกลุ่มนี้มีอยู่มากกว่า 100,000 ราย
ส่วนหนึ่งของกลุ่มลูกค้ามาจากการแนะนำหรือบอกต่ออันเกิดจากความเชื่อมั่นที่มีต่อแบรนด์ “ลุมพินี”
(Trusted Brand)
จากการรวบรวมข้อมูลของฝ่ายวิจัยและพัฒนาสามารถแบ่งลูกค้าออกได้ตามวัตถุประสงค์และพฤติกรรมการซื้อได้
5 กลุ่มดังนี้

-   กลุ่มผู้ซื้อเพื่อเป็นบ้านหลังแรก เป็นกลุ่มที่อยู่ในช่วงเริ่มต้นของวัยทำงาน
    ที่ต้องการมีที่อยู่อาศัยที่มีคุณภาพเป็นของตนเองในราคาที่ไม่สูงมาก

-   กลุ่มผู้ซื้อเพื่อเป็นบ้านหลังที่สอง เป็นกลุ่มลูกค้าที่ต้องการที่พักอาศัยในเขตศูนย์กลางธุรกิจ
    หรือแหล่งงานเพื่อแก้ไขปัญหาค่าใช้จ่ายและระยะเวลาที่ต้องสูญเสียในการเดินทาง

-   กลุ่มผู้ซื้อเพื่อต้องการขยายครอบครัว เป็นกลุ่มลูกค้าที่ทำการค้า
    หรือมีธุรกิจอยู่ในบริเวณที่ตั้งโครงการซึ่งต้องการที่พักอาศัยอยู่ในบริเวณเดียวกัน
    หรือเพื่อการขยายครอบครัวของบุตรหลานในอนาคต

-   กลุ่มผู้ซื้อเพื่อบุตรหลาน
    เป็นกลุ่มลูกค้าที่ซื้อเพื่อเป็นการเตรียมพร้อมสำหรับบุตรหลานที่จะเข้าศึกษาใน
    สถานศึกษาที่มีชื่อเสียงซึ่งอยู่ไม่ห่างจากโครงการที่บริษัทพัฒนา

-   กลุ่มผู้ซื้อเพื่อการลงทุน เป็นกลุ่มลูกค้าที่ต้องการลงทุนในทรัพย์สินในระยะยาว
    ซึ่งอาจจะอยู่ในลักษณะการซื้อเพื่อปล่อยเช่าเนื่องจากโครงการต่างๆ
    ของบริษัทฯอยู่ในทำเลที่มีศักยภาพ
    และอัตราผลตอบแทนจากการเช่าอยู่ในระดับที่สูงกว่าอัตราดอกเบี้ย

2. กลุ่มผู้เช่าโครงการอสังหาริมทรัพย์

สำหรับกลุ่มผู้เช่าโครงการอสังหาริมทรัพย์แบ่งออกเป็น 2 ส่วนได้แก่

-   ผู้เช่าเพื่อการพักอาศัย
    ลูกค้าในกลุ่มนี้ส่วนใหญ่เป็นกลุ่มของพนักงานระดับสูงทั้งชาวไทยและชาวต่างประเทศ
    ที่มีระดับรายได้ค่อนข้างสูงซึ่งต้องการที่อยู่อาศัยใกล้แหล่งงาน
    ซึ่งโครงการของบริษัทเองสามารถรองรับความต้องการในส่วนนี้ได้เป็นอย่างดี

-   ผู้เช่าเพื่อการพาณิชย์ ลูกค้าในกลุ่มนี้คือผู้ประกอบธุรกิจด้านต่างๆ
    ในพื้นที่เพื่อการพาณิชยกรรมในโครงการแกรนด์ พาร์ควิว อโศก
    และในห้องชุดเพื่อการพาณิชย์ในโครงการต่างๆ
    โดยบริษัทมุ่งหวังที่จะสร้างเครือข่ายการค้าปลีกตามนโยบายการบิรการแบบครบวงจร (Total
    Solution Services) และเป็นการขยายแหล่งที่มาของรายได้นอกเหนือรายได้จากการขาย

3. กลุ่มผู้รับบริการโครงการอสังหาริมทรัพย์ 

สำหรับกลุ่มผู้รับบริการโครงการอสังหาริมทรัพย์
ได้แก่การว่าจ้างบริหารชุมชนซึ่งดำเนินการโดยบริษัท ลุมพินี พร็อพเพอร์ตี้ จำกัด
โดยจะรับบริหารเฉพาะชุมชนที่ทางบริษัทพัฒนาขึ้นเท่านั้น เพื่อสร้างภาพลักษณ์ที่ดี
รวมทั้งเป็นกลยุทธ์ในการสร้างความแตกต่างทางด้านการบริการ

กลุ่มลูกค้าเป้าหมาย

บริษัทกำหนดกลุ่มลูกค้าเป้าหมายของบริษัทเป็นผู้ที่ต้องการที่พักอาศัยในทำเลที่มีความหนาแน่น
อยู่ไม่ไกลจากระบบขนส่งมวลชนหรือทางด่วนซึ่งง่ายต่อการเดินทาง
เพียบพร้อมด้วยสิ่งอำนวยความสะดวก โดยมีระดับรายได้ปานกลางถึงกลาง-ล่างหรือประมาณ
15,000-50,000 บาทต่อครอบครัว มีอายุอยู่ระหว่าง 25-45 ปี
ซึ่งครอบคลุมประชากรส่วนใหญ่ที่เป็นกำลังซื้อหลัก และปัจจุบันพักอาศัยอยู่ใน บ้านเช่า หอพัก
อพาร์ทเมนต์ หรือพักอาศัยอยู่กับบิดามารดา
โดยมีความต้องการที่จะแยกตัวออกมาเพื่อสร้างครอบครัวใหม่ ตามวิถีชีวิตปัจจุบันของคนเมือง

การจำหน่าย และช่องทางการจำหน่าย

บริษัทใช้วิธีการจำหน่ายหรือการขายในลักษณะขายตรง
โดยทีมงานขายของบริษัทซึ่งประกอบด้วยพนักงานขายหลัก
ที่มีประสบการณ์ด้านการขายมีความรู้ความเข้าใจในผลิตภัณฑ์และบริการของบริษัทเป็นอย่างดี
คอยบริการให้ข้อมูลและคำแนะนำเพื่อประกอบการตัดสินใจแก่ลูกค้าในทุกโครงการ
และพนักงานขายเสริม
ซึ่งเป็นพนักงานของบริษัทและบริษัทย่อยที่ปฏิบัติหน้าที่ประจำในส่วนสนับสนุนอาทิเช่น
ฝ่ายบัญชีและการเงิน ฝ่ายธุรการ เป็นต้น
โดยพนักงานเหล่านี้จะได้รับการอบรมความรู้ในด้านผลิตภัณฑ์ของบริษัทและเทคนิคการขายเบื้องต้นอย่างสม่ำเสมอ
เพื่อช่วยงานขายในช่วงเปิดตัวโครงการที่จัดขึ้นในบริเวณที่ตั้งโครงการร่วมกับพนักงานขายหลัก
โดยการนำลูกค้าเข้าเยี่ยมชมโครงการ สภาพแวดล้อมของโครงการ ห้องตัวอย่าง
เพื่อให้ลูกค้าเห็นสถานที่จริงแและผลิตภัณฑ์จริงที่บริษัทจะทำการส่งมอบเมื่อโครงการก่อสร้างแล้วเสร็จ
พร้อมให้ข้อมูลประกอบการตัดสินใจและตอบข้อซักถามในเรื่องต่างๆ
นอกจากนั้นบริษัทยังให้ความสำคัญกับการตกแต่งสำนักงานขาย (Office Presentation)
ซึ่งเป็นช่องทางการจัดจำหน่ายหลักของบริษัท รวมทั้งการตกแต่งห้องตัวอย่าง
การตกแต่งบริเวณโครงการ (Site Presentation)
เพื่อสร้างความประทับใจและความเชื่อมั่นให้กับลูกค้าที่ชมโครงการ
นอกจากนั้นบริษัทได้จัดสร้างสำนักงานขายกลางในย่านศูนย์กลางธุรกิจ
เพื่ออำนวยความสะดวกให้แก่ลูกค้าและกลุ่มเป้าหมายโดยสามารถเยี่ยมชมห้องตัวอย่าง
จองซื้อห้องชุด ชำระค่างวด รวมถึงธุรกรรมอื่นๆ
ได้เช่นเดียวกับสำนักงานขายในบริเวณที่ตั้งโครงการ

ภาวะการแข่งขัน

(1) สภาพการแข่งขัน

ในปี 2552
นับเป็นปีที่ตลาดอาคารชุดพักอาศัยหดตัวอย่างรุนแรงโดยเฉพาะในช่วงครึ่งปีแรกซึ่งหดตัวกว่าร้อยละ
60 สืบเนื่องจากวิกฤติเศรษฐกิจที่ส่งผลตั้งแต่ปลายปี 2551
ประกอบกับสถานการณ์ทางการเมืองที่ยังขาดเสถียรภาพ
และการชลอการตัดสินใจซื้อของผู้บริโภคเพื่อรอดูทิศทางของราคาอสังหาริมทรัพย์
อย่างไรก็ตามสำหรับอาคารชุดพักอาศัยยังครองส่วนแบ่งตลาดสูงสุดโดยมีส่วนแบ่งการตลาดประมาณร้อยละ
42 สืบเนื่องจากกระแสความนิยมของคนรุ่นใหม่ในการใช้ชีวิต
ราคาน้ำมันที่แม้จะคลายตัวลงบ้างในช่วงปีที่ผ่านมาแต่แนวโน้มยังคงปรับตัวสูงขึ้นอยู่ตลอด
โดยโครงการที่เปิดตัวส่วนใหญ่จะเป็นโครงการของผู้ประกอบการรายใหญ่ที่มีความแข็งแกร่งทางการเงิน
มีความน่าเชื่อถือในของตลาดทั้งผู้บริโภคและสถาบันการเงิน
โดยทุกโครงการที่เปิดตัวในช่วงปีที่ผ่านมาต่างประสบความสำเร็จทางด้านการขายเป็นอย่างดีและสามารถครองส่วนแบ่งการตลาดมากถึงร้อยละ
70

+--------------------+-------+-------+-------+-------+-------+-------+
| ตารางเปรียบเทียบ     |       |       |       |       |       |       |
| โครง               |       |       |       |       |       |       |
| การที่พักอาศัยเปิดตัวใหม่ |       |       |       |       |       |       |
| ระหว่างปี 2547-2552  |       |       |       |       |       |       |
+--------------------+-------+-------+-------+-------+-------+-------+
| ประเภท             | ปี     | ปี     | ปี     | ปี     | ปี     | ปี     |
|                    | 2552  | 2551  | 2550  | 2549  | 2548  | 2547  |
+--------------------+-------+-------+-------+-------+-------+-------+
|   บ้านเดี่ยว          | 19%   | 17%   | 12%   | 18%   | 31%   | 40%   |
|                    |       |       |       |       |       |       |
|   อาคารชุดพักอาศัย    | 42%   | 29%   | 62%   | 52%   | 29%   | 23%   |
|                    |       |       |       |       |       |       |
|   ทาวน์เฮาส์         | 33%   | 47%   | 19%   | 23%   | 29%   | 29%   |
|                    |       |       |       |       |       |       |
|   อื่นๆ              | 6%    | 7%    | 8%    | 7%    | 11%   | 8%    |
+--------------------+-------+-------+-------+-------+-------+-------+
| ที่มา :              |       |       |       |       |       |       |
| AREA,ฝ่ายวิจัยและพัฒนา |       |       |       |       |       |       |
| บริษัทแอล            |       |       |       |       |       |       |
| .พี.เอ็น.ดีเวลลอปเมนท์ |       |       |       |       |       |       |
| จำกัด (มหาชน)       |       |       |       |       |       |       |
+--------------------+-------+-------+-------+-------+-------+-------+

อาคารชุดพักอาศัยเปิดตัวใหม่ในปี 2552 มีจำนวนรวมประมาณ 25,000 หน่วย ซึ่งลดลงจากปี
2551 ที่มีอาคารชุดพักอาศัยเปิดตัวใหม่รวมประมาณ 33,000 หน่วย หรือลดลงประมาณร้อยละ 24
โดยในจำนวนนี้แบ่งเป็น อาคารชุดพักอาศัยซึ่งมีราคาขายเฉลี่ยต่อหน่วยตั้งแต่ 3 ล้านบาทขึ้นไป
(ระดับบน) ประมาณร้อยละ 26 อาคารชุดพักอาศัยซึ่งมีราคาขายเฉลี่ยต่อหน่วยระหว่าง 1-3
ล้านบาท (ระดับกลาง) ประมาณร้อยละ 64
และอาคารชุดพักอาศัยซึ่งมีราคาขายเฉลี่ยต่อหน่วยต่ำกว่า 1 ล้านบาท (ระดับล่าง) ประมาณร้อยละ
10 จากจำนวนโครงการทั้งหมด 64 โครงการ ซึ่งลดลงจากปี 2551 ที่มี 92 โครงการ
ซึ่งจะเห็นได้ว่าอาคารชุดพักอาศัยระดับกลางที่มีราคาขายเฉลี่ยต่อหน่วยระหว่าง 1-3
ล้านบาทยังคงเป็นตลาดที่มีการแข่งขันกันมากที่สุด
โดยอาคารชุดพักอาศัยซึ่งมีราคาขายเฉลี่ยต่อหน่วยต่ำกว่า 1
ล้านบาทยังคงมีผู้ประกอบการน้อยรายให้ความสนใจในการพัฒนา
โดยเฉพาะผู้ประกอบการที่จดทะเบียนอยู่ในตลาดหลักทรัพย์
คงมีเพียงบริษัทเท่านั้ที่ทำตลาดและเปิดตัวโครงการในส่วนนี้

+-------------------+-------+-------+-------+-------+-------+-------+
| ตารางเปรียบเทียบ    |       |       |       |       |       |       |
| โครงก             |       |       |       |       |       |       |
| ารที่พักอาศัยเปิดตัวใหม่ |       |       |       |       |       |       |
| ระหว่างปี 2547-2552 |       |       |       |       |       |       |
+-------------------+-------+-------+-------+-------+-------+-------+
| ราคาขาย           | ปี     | ปี     | ปี     | ปี     | ปี     | ปี     |
|                   | 2552  | 2551  | 2550  | 2549  | 2548  | 2547  |
+-------------------+-------+-------+-------+-------+-------+-------+
|   ระดับบน          | 26%   | 19%   | 17%   | 30%   | 23%   | 60%   |
|                   |       |       |       |       |       |       |
|   ระดับกลาง        | 64%   | 70%   | 55%   | 60%   | 72%   | 34%   |
|                   |       |       |       |       |       |       |
|   ระดับล่าง         | 10%   | 11%   | 28%   | 10%   | 5%    | 6%    |
+-------------------+-------+-------+-------+-------+-------+-------+
| ที่มา :             |       |       |       |       |       |       |
| A                 |       |       |       |       |       |       |
| REA,ฝ่ายวิจัยและพัฒนา |       |       |       |       |       |       |
| บริษัทแอล.          |       |       |       |       |       |       |
| พี.เอ็น.ดีเวลลอปเมนท์ |       |       |       |       |       |       |
| จำกัด (มหาชน)      |       |       |       |       |       |       |
| ไ                 |       |       |       |       |       |       |
| ม่รวมการแคหะแห่งชาติ |       |       |       |       |       |       |
+-------------------+-------+-------+-------+-------+-------+-------+

(2) จำนวนคู่แข่งขันโดยประมาณขนาดของบริษัทเมื่อเทียบกับคู่แข่งขัน

จากข้อมูลล่าสุดในเดือนธันวาคม 2552
ที่ทางฝ่ายวิจัยและพัฒนาของบริษัทได้ทำการรวบรวมมีผู้ประกอบการที่อยู่[]ในตลาดอาคารชุดพักอาศัยทั้งหมดจำนวน
43 ราย โดยมีโครงการที่เปิดตัวใหม่ทั้งหมดจำนวน 64 โครงการ คิดเป็นจำนวนยูนิตประมาณ
25,000 หน่วย โดยอาคารชุดพักอาศัยระดับบนมีผู้ประกอบการทั้งหมด 22 ราย
จำนวนหน่วยที่พัฒนาทั้งหมด ประมาณ 6,311หน่วย
อาคารชุดพักอาศัยระดับกลางมีผู้ประกอบการทั้งหมด 25 ราย จำนวนหน่วยที่พัฒนาทั้งหมด ประมาณ
15,644หน่วย ส่วนอาคารชุพักอาศัยระดับล่างมีผู้ประกอบการทั้งหมด 1 ราย
จำนวนหน่วยที่พัฒนาทั้งหมดประมาณ 2,568 หน่วย
โดยผู้ประกอบการที่ครองส่วนแบ่งตลาดสูงสุดได้แก่ บริษัท แอล.พี.เอ็น. ดีเวลลอปเมนท์ จำกัด
(มหาชน) ซึ่งครองส่วนแบ่งตลาดสูงสุดประมาณร้อยละ 32

+-------------------+-------+-------+-------+-------+-------+-------+
| ตารางเปรียบเทียบ    |       |       |       |       |       |       |
| โครงการอาคา       |       |       |       |       |       |       |
| รชุดพักอาศัยเปิดตัวใหม่ |       |       |       |       |       |       |
| ระหว่างปี 2547-2552 |       |       |       |       |       |       |
+-------------------+-------+-------+-------+-------+-------+-------+
| จำนวนหน่วยที่เปิดตัว   | ปี     | ปี     | ปี     | ปี     | ปี     | ปี     |
|                   | 2552  | 2551  | 2550  | 2549  | 2548  | 2547  |
+-------------------+-------+-------+-------+-------+-------+-------+
|                   | 2     | 3     | 5     | 3     | 1     | 1     |
| ในกรุงเทพและปริมณฑล | 4,523 | 2,982 | 9,501 | 9,459 | 7,438 | 5,040 |
|                   |       |       |       |       |       |       |
|   แอล.พี.เอ็น       | 7,840 | 3,747 | 9,738 | 3,471 | 3,680 | 4,287 |
+-------------------+-------+-------+-------+-------+-------+-------+
|   ส่วนแบ่งการตลาด   | 32%   | 11%   | 16%   | 9%    | 21%   | 29%   |
+-------------------+-------+-------+-------+-------+-------+-------+
| ที่มา :             |       |       |       |       |       |       |
| A                 |       |       |       |       |       |       |
| REA,ฝ่ายวิจัยและพัฒนา |       |       |       |       |       |       |
| บริษัทแอล.          |       |       |       |       |       |       |
| พี.เอ็น.ดีเวลลอปเมนท์ |       |       |       |       |       |       |
| จำกัด (มหาชน)      |       |       |       |       |       |       |
| ไ                 |       |       |       |       |       |       |
| ม่รวมการเคหะแห่งชาติ |       |       |       |       |       |       |
+-------------------+-------+-------+-------+-------+-------+-------+

ฝ่ายวิจัยและพัฒนาของบริษัทได้รวบรวมข้อมูลการจดทะเบียนอาคารชุดในปี 2552 ซึ่งมีจำนวนรวม
33,309 หน่วย โดยบริษัทมีส่วนครองตลาดประมาณร้อยละ 20 หรือคิดเป็นจำนวน 6,281 หน่วย
หากแบ่งตามระดับราคาอาคารชุดพักอาศัยระดับบน มีอาคารชุดจดทะเบียนรวมทั้งสิ้น 6,469 หน่วย
หรือคิดเป็นร้อยละ 18 ส่วนอาคารชุดพักอาศัยระดับกลางมีอาคารชุดจดทะเบียนทั้งสิ้น 21,192
หน่วย หรือร้อยละ 65 และอาคารชุดพักอาศัยระดับล่างมีอาคารชุดจดทะเบียนทั้งสิ้น 5,648 หน่วย
หรือคิดเป็นร้อยละ 17

+-------------------+-------+-------+-------+-------+-------+-------+
| ตารางเปรียบเทียบ    |       |       |       |       |       |       |
| โครงการอาคา       |       |       |       |       |       |       |
| รชุดพักอาศัยจดทะเบียน |       |       |       |       |       |       |
| ระหว่างปี 2547-2552 |       |       |       |       |       |       |
+-------------------+-------+-------+-------+-------+-------+-------+
| จำนวนหน่วยที่เปิดตัว   | ปี     | ปี     | ปี     | ปี     | ปี     | ปี     |
|                   | 2552  | 2551  | 2550  | 2549  | 2548  | 2547  |
+-------------------+-------+-------+-------+-------+-------+-------+
|                   | 3     | 2     | 1     | 1     | 1     | 7,567 |
| ในกรุงเทพและปริมณฑล | 3,309 | 6,124 | 6,222 | 4,807 | 1,617 |       |
|                   |       |       |       |       |       | 1,176 |
|   แอล.พี.เอ็น       | 6,281 | 8,009 | 3,050 | 3,333 | 2,389 |       |
+-------------------+-------+-------+-------+-------+-------+-------+
|   ส่วนแบ่งการตลาด   | 20%   | 31%   | 19%   | 23%   | 21%   | 16%   |
+-------------------+-------+-------+-------+-------+-------+-------+
| ที่มา :             |       |       |       |       |       |       |
| A                 |       |       |       |       |       |       |
| REA,ฝ่ายวิจัยและพัฒนา |       |       |       |       |       |       |
| บริษัทแอล.          |       |       |       |       |       |       |
| พี.เอ็น.ดีเวลลอปเมนท์ |       |       |       |       |       |       |
| จำกัด (มหาชน)      |       |       |       |       |       |       |
| ไ                 |       |       |       |       |       |       |
| ม่รวมการเคหะแห่งชาติ |       |       |       |       |       |       |
+-------------------+-------+-------+-------+-------+-------+-------+

(3) สรุปภาวะธุรกิจอสังหาริมทรัพย์ปี 2552

สำหรับปี 2552 นับเป็นปีของผู้ประกอบการรายใหญ่ที่มีความพร้อมทางด้านการเงิน
และมีภาพลักษณ์ที่ดีในสายตาของผู้บริโภค
ซึ่งต่างล้วนประสบความสำเร็จทางด้านยอดขายสำหรับการเปิดตัวโครงการใหม่
โดยเฉพาะผู้ประกอบการที่จดทะเบียนในตลาดหลักทรัพย์ซึ่งสามารถครองส่วนแบ่งการตลาดได้ถึงร้อยละ
76 สำหรับการเปิดตัวโครงการ แต่หากพิจารณาในแต่ละช่วงเวลาจะพบว่าภาพรวมในช่วงครึ่งปีแรก
ภาวะตลาดค่อนข้างซบเซาต่อเนื่องมาจากปลายปี 2551
โดยการเปิดตัวอาคารชุดพักอาศัยลดลงถึงร้อยละ 60 เมื่อเทียบกับช่วงเดียวกันของปีก่อน
ผู้ประกอบการส่วนใหญ่ต่างเร่งระบายสินค้าที่มีอยู่ในมือเพื่อเตรียมรับกับสภาวะวิกฤติ
อย่างไรก็ตามผลกระทบที่เกิดขึ้นโดยตรงเช่น ราคาอสังหาริมทรัพย์ที่ลดลงอย่างมีนัยสำคัญ
ปัญหาอาคารสร้างค้างที่อาจเกิดขึ้นเช่นในอดีต หนี้ที่ไม่ก่อให้เกิดรายได้ (NPL)
ในส่วนของสถาบันการเงิน และปัญหาการว่างงานมิได้เกิดขึ้นตามที่หลายฝ่ายมีความกังวล
ผนวกกับเสถียรภาพทางด้านการเมืองที่มีแนวโน้มดีขึ้นและเหตุการณ์ความรุนแรงทางการเมืองที่เกิดขึ้นในเดือนเมษายนได้ยุติลงอย่างรวดเร็ว
มาตรการกระตุ้นเศรษฐกิจที่รัฐบาลออกมาเป็นระยะเป็นปัจจัยสำคัญที่ช่วยผลักดันให้ดัชนีความเชื่อมั่นของผู้บริโภคปรับตัวดีขึ้น
ในช่วงปลายปี 2552
ผู้ประกอบการส่วนใหญ่จึงเริ่มทยอยเปิดตัวโครงการอาคารชุดพักอาศัยเป็นจำนวนมาก
แม้เกิดวิกฤตการณ์ “ดูไบเวิลด์”
แต่มิได้ส่งผลกระทบอย่างใดต่อภาคอสังหาริมทรัพย์ที่ขับเคลื่อนโดยตรงจากความต้องการภายในประเทศ
ในทางกลับกันมีการโอนอสังหาริมทรัพย์จำนวนมากเพื่อรับสิทธิประโยชน์ทางด้านภาษี
(มาตรการหักลดหย่อนภาษี 3 แสนบาท) ซึ่งสิ้นสุดลงในปลายปีที่ผ่านมา

(4) แนวโน้มภาวะธุรกิจอสังหาริมทรัพย์ปี 2553

สำหรับในปี 2553
จากการคาดการณ์ของหลายฝ่ายประกอบกับข้อมูลภายในของบริษัทที่แสดงให้เห็นถึงการฟื้นตัวในระบบเศรษฐกิจ
โดยเฉพาะตัวเลขการว่างงานที่มีการปรับตัวลดลงเหลือเพียงร้อยละ 1.1 ในเดือนพฤศจิกายน
และคาดการณ์ทั้งปี 2553 จะมีอัตราการว่างานไม่เกินร้อยละ 2
แต่ในขณะเดียวกันหลายส่วนยังคงมีความเปราะบางและมีความเสี่ยง
ทั้งทิศทางของราคาน้ำมันที่ส่งผลต่อราคาวัสดุและภาวะเงินเฟ้อ ความเข้มงวดของสถาบันการเงิน
การแข่งขันที่มีแนวโน้มทวีความรุนแรงขึ้น
สถานการณ์ทางการเมืองที่ยังครุกรุ่นและมีการชุมนุมเรียกร้องทางการเมืองเป็นระยะๆ
รวมถึงการไม่ต่ออายุมาตรการกระตุ้นธุรกิจอสังหาริมทรัพย์ที่อาจส่งผลให้ตลาดมีความคึกคักระยะสั้นๆ
ในช่วงเดือนมีนาคมโดยหลังจากนั้นอาจคลายตัวลงบ้างในช่วงต้นไตรมาส 2
คณะกรรมการบริษัทจึงได้กำหนดทิศทางในการทำธุรกิจในปี 2553
ให้เติบโตแบบระมัดระวังควบคู่ไปกับการบริหารความเสี่ยงและการติดตามสถานการณ์อย่างใกล้ชิด
โดยได้กำหนดอัตราการเติบโตของบริษัทในอัตราร้อยละ 20

สำหรับปี 2553 เมื่อพิจารณาจากปัจจัยต่างๆ เช่น มาตรการส่งเสริมการลงทุนของ BOI
ซึ่งเป็นตัวผลักดันตลาดอาคารชุดพักอาศัยที่มีราคาขายในระดับล่าง
ราคาน้ำมันและกระแสความนิยมอาคารชุดพักอาศัยที่เกาะตามแนวรถไฟฟ้าทั้งสายปัจจุบันและอนาคต
ซึ่งเป็นตัวผลักดันอาคารชุดพักอาศัยที่มีราคาขายในระดับกลาง
ประกอบกับการชะลอการเปิดตัวโครงการเพื่อรอดูสถานการณ์ของผู้ประกอบการในช่วงปีก่อนหน้า
น่าจะเป็นปัจจัยที่ทำให้มีการเปิดตัวอาคารชุดพักอาศัยเป็นจำนวนมากตลอดปี 2553
หากไม่มีเหตุการณ์พลิกผันทางด้านเศรษฐกิจและการเมืองเกินกว่าที่คาดการณ์ไว้
สำหรับอาคารชุดพักอาศัยที่มีราคาขายในระดับบนน่าจะอยู่ในภาวะทรงตัว
ดังนั้นฝ่ายวิจัยและพัฒนาของบริษัทคาดการณ์ว่าจำนวนหน่วยของอาคารชุดพักอาศัยเปิดตัวใหม่ในปี
2553 อาจใกล้เคียงกับปี 2550 ซึ่งมีจำนวนประมาณ 50,000-60,000
หน่วยหรือเติบโตมากกว่าเท่าตัวเมื่อเทียบกับปี 2552

ด้านการจดทะเบียนอาคารชุดพักอาศัยในปี 2553
จากข้อมูลที่เก็บรวบรวมโดยฝ่ายวิจัยและพัฒนาของบริษัทคาดการณ์ว่าน่าจะมีโครงการที่ก่อสร้างแล้วเสร็จและจดทะเบียนประมาณ
40,000 หน่วยซึ่งเติบโตจากปี 2552 ประมาณร้อยละ 20
โดยเป็นอาคารชุดพักอาศัยในระดับราคาประมาณ 1-3 ล้านบาทครองส่วนแบ่งการตลาดถึงร้อยละ
70 และเป็นอาคารชุดพักอาศัยที่เปิดตัวในช่วงปี 2550-2551 ในย่านถนนสุขุมวิท
ถนนรัชดา-พระราม 9 ถนนพหลโยธิน และถนนลาดพร้าว

น้ำมันยังเป็นอีกปัจจัยหนึ่งที่มีผลต่อการเจริญเติบโตของภาคธุรกิจอสังหาริมทรัพย์นอกจากภาวะการแข่งขัน
ปัญหาเศรษฐกิจ สังคมและการเมือง ปัจจุบันราคาน้ำมันมีแนวโน้มปรับตัวสูงขึ้นอย่างต่อเนื่อง
ซึ่งส่งผลโดยตรงต่อการบริโภคและอัตราเงินเฟ้อรวมถึงต้นทุนค่าก่อสร้าง
แต่ในขณะเดียวกันน้ำมันก็เป็นปัจจัยบวกต่อธุรกิจพัฒนาอาคารชุดพักอาศัยโดยตรง
โดยผู้บริโภคส่วนใหญ่ให้ความสนใจต่อโครงการอาคารชุดพักอาศัยภายในเมืองมากขึ้นกว่าบ้านเดี่ยวหรือทาวน์เฮ้าส์
ซึ่งถือเป็นโอกาสทางธุรกิจ ปี 2553
จึงนับเป็นอีกปีหนึ่งที่ผู้ประกอบการต้องระมัดระวังทั้งทางด้านการแข่งขัน ต้นทุนที่มีแนวโน้มสูงขึ้น
เหตุการณ์ทางด้านเศรษฐกิจและการเมืองซึ่งยังคงเป็นปัจจัยเสี่ยงอยู่อย่างต่อเนื่อง

(5) สถานภาพและศักยภาพในการแข่งขัน

ตั้งแต่เริ่มก่อตั้งเป็นต้นมาบริษัทพยายามแสวงหาตลาดใหม่ๆ
ที่มีการแข่งขันน้อยหรือปราศจากการแข่งขัน (Blue Ocean Strategy)
อันเป็นกลยุทธ์หลักในการแข่งขันเพื่อคงไว้ซึ่งผลตอบแทนจากการลงทุน
และยังเป็นการกระจายฐานลูกค้าออกไปเป็นวงกว้างเพื่อโอกาสสำหรับการเติบโตในอนาคตอันได้แก่
การขยายทำเลของการพัฒนาจากการกระจุกตัวอยู่บริเวณโดยรอบศูนย์กลางธุรกิจไปยังบริเวณที่มีความหนาแน่นสูง
ซึ่งเป็นเขตรอยต่อระหว่างเขตกรุงเทพชั้นในและเขตกรุงเทพชั้นกลาง
ผนวกกับการขยายกลุ่มเป้าหมาย
จากเดิมที่บริษัทมุ่งเน้นเฉพาะกลุ่มผู้มีรายได้ระดับปานกลางไปสู่ผู้มีรายได้ระดับปานกลาง-ล่าง
ซึ่งครอบคลุมประชากรส่วนใหญ่ของกรุงเทพและปริมณฑลที่มีความต้องการทีพักอาศัยที่แท้จริง
แต่ยังขาดการรองรับอย่างจริงจังจากผู้ประกอบการ
นอกจากการแสวงหาตลาดใหม่ด้วยการขยายทำเลในการพัฒนาและการขยายกลุ่มเป้าหมายแล้ว
บริษัทยังคงเพิ่มขีดความสามารถทางการแข่งขันเพื่อรักษาส่วนแบ่งของตลาดดังนี้

5.1 การเป็นผู้นำด้านต้นทุน )Cost Leadership) อันเป็นจุดแข็งของบริษัท เริ่มตั้งแต่คณะผู้บริหารซึ่ง ประกอบด้วย สถาปนิก วิศวกรที่มีประสบการณ์และเข้าใจในเรื่องต้นทุนอย่างลึกซึ้ง รวมกับกลุ่มพันธมิตรที่ ทำงานกับบริษัทมา เป็นระยะเวลานานจนเกิดความเข้าใจในทิศทาง และมองเห็นเป้าหมายร่วมกันในการ ผลักดันให้เกิดประสิทธิภาพใน ด้านการก่อสร้าง ซึ่งนำไปสู่การพัฒนาอย่างต่อเนื่องจนเกิดเป็นนวัตกรรม ซึ่ง เป็นรูปแบบเฉพาะของบริษัท

5.2 การสร้างความแตกต่าง (Differentiation) เพื่อสร้างความพึงพอใจสูงสุดแก่ลูกค้า บริษัทเลือกที่จะสร้างความ แตกต่างทางผลิตภัณฑ์ (Product Differentiation) ด้วยการออกแบบผลิตภัณฑ์ภายใต้แนวคิด “LPN Design” ซึ่งมุ่งเน้นการออกแบบให้ห้องชุดขนาดเล็กมีประโยชน์ใช้สอยที่ตอบสนองต่อวิถีชีวิตของผู้อยู่อาศัยได้อย่าง ครบถ้วน ต้องการการดูแลรักษาน้อย มีการระบายอากาศที่ดี ซึ่งนับเป็นนวัตกรรมสำหรับการออกแบบอาคาร ชุดพักอาศัย ภายใต้การวิจัยและพัฒนามาอย่างต่อเนื่อง จนเป็นต้นแบบให้หลายๆบริษัทนำไปปรับใช้ และ ความแตกต่าง ทางการบริการ (Services Differentiation) ซึ่งบริษัทได้ให้ความสำคัญกับการบริการตลอด ขบวนการ เพื่อความพึง พอใจสูงสุดของลูกค้าโดยเน้นที่การบริการหลังการขาย อันได้แก่ การบริหารชุมชน ภายใต้กลยุทธ์ “ชุมชนน่าอยู่” ที่ มุ่งเน้นคุณภาพชีวิตของผู้อยู่อาศัย

การจัดหาผลิตภัณฑ์หรือบริการ

การจัดให้ได้มาซึ่งผลิตภัณฑ์และบริการ

ผลิตภัณฑ์หลักของบริษัทคือโครงการอาคารชุดพักอาศัยสำหรับกลุ่มเป้าหมายที่มีรายได้ปานกลางถึงล่าง-บน
ที่ต้องการที่อยู่อาศัยที่มีคุณภาพในราคาที่เหมาะสมมีความปลอดภัยแวดล้อมด้วยสาธารณูปโภค
และอยู่ในทำเลที่ใกล้ระบบขนส่งมวลชนหรือทางด่วนเพื่อความคล่องตัวในการเดินทาง
เพื่อให้สอดคล้องกับสภาพการแข่งขัน กฎหมายและต้นทุนที่เปลี่ยนไป
บริษัทได้กำหนดแนวทางการพัฒนาโครงการและขั้นตอนต่างๆ ไว้ดังต่อไปนี้

(1) สำรวจความต้องการของตลาดในบริเวณต่างๆ ทั้งในกรุงเทพมหานครและปริมณฑลรวมทั้งจังหวัดที่มีความเติบโต ทางเศรษฐกิจ เพื่อใช้เป็นข้อมูลในการกำหนดทำเลเป้หมายในการขยายฐานลูกค้าและพื้นที่ในการพัฒนา โดย มุ่งเน้นกลุ่มลูกค้าที่มีระดับรายได้กลาง-บนถึงกลาง-ล่าง (C+) โดยมีราคาขายต่อยูนิตระหว่าง 700,000-2,000,000 บาท รวมถึงการสำรวจภาวะตลาด คู่แข่งขัน อุปสงค์ อุปทาน สภาวเศรษฐกิจและสังคมในช่วงเวลานั้นๆ

(2) วิเคราะห์โครงการ วางเป้าหมายทางการตลาด พิจารณาจัดหาที่ดิน รวมทั้งวิเคราะห์ทำเลที่ตั้ง รูปร่าง ขนาด สภาพแวดล้อมโดยรอบ กฎระเบียบต่างๆ ของทางภาครัฐที่มีผลกระทบต่อโครงการ รวมถึงคู่แข่งขัน เพื่อกำหนด ลักษณะ ขนาดของโครงการ และขั้นตอนในการพัฒนา รวมถึงคุณค่าของผลิตภัณฑ์ที่ส่งมอบให้แก่ลูกค้า (Product Value) โดยพิจารณาจากผลตอบแทนการลงทุน ความสอดคล้องเหมาะสมของทำเลที่ตั้งและรูปแบบในการพัฒนา โครงการ

วางผังและออกแบบโครงการให้สอดคล้องกับผลการศึกษา โดยคัดเลือกสถาปนิกและที่ปรึกษาโครงการที่มีคุณภาพเข้าใจในแนวทางของบริษัท เนื่องจากผู้ออกแบบทั้งสถาปนิกและวิศวกรอยู่ในส่วนของตนน้ำที่มีผลโดยตรงต่อต้นทุนโดยเฉพาะต้นทุนทางอ้อมเช่น อัตราส่วนพื้นที่ขายต่อที่ดินที่แสดงถึงประสิทธิภาพในการออกแบบ การควบคุมต้นทุนทางอ้อมถือว่าเป็นหนึ่งในข้อได้เปรียบของบริษัทเพื่อรักษาความสามารถในการแข่งขัน (Cost Leadership Strategy)

(4) จัดทำแผนงานการพัฒนาโครงการ วางแผนทางการเงินและจัดหาแหล่งเงินทุนสำหรับโครงการ (Project Financing) วางแผนการบริหารการขายและการตลาด พร้อมทั้งแผนการบริหารชุมชนภายหลังการส่ง มอบ

(5) จัดเตรียมทีมงานรวมทั้งกำหนดอัตรากำลังของบุคคลากรเพื่อบริหารโครงการซึ่งดำเนินการโดยบริษัทย่อย ตั้งแต่ ทีมงานขาย ทีมงานก่อสร้าง ทีมงานโอนกรรมสิทธิ์และส่งมอบ รวมถึงทีมงานบริหารชุมชน

(6) การบริหารงานด้านการขายและการตลาด ได้แก่

-   การวางแผนการขายอันได้แก่ การกำหนดราคาขาย
    วางแผนการชำระเงินของลูกค้าพร้อมทั้งจัดหาแหล่งเงินกู้ให้กับลูกค้าในช่วงโอนกรรมสิทธิ์
    (Housing Loan) โดยพิจารณาสถาบันการเงินที่ให้สิทธิประโยชน์สูงสุดแก่ลูกค้า
    กำหนดเป้าหมายการขาย รวมทั้งอบรมทีมงานขาย

-   การวางแผนการตลาดอันได้แก่ การวางแผนการโฆษณาประชาสัมพันธ์ที่เข้าถึงกลุ่มเป้มหมาย
    การจัดทำเอกสารประกอบการขาย รวมถึงกำหนดการและกระบวนการในการเปิดขาย

 (7) การบริหารงานก่อสร้างโครงการ โดยมีขั้นตอนที่สำคัญดังนี้

-   ประสานงานและให้ข้อมูลโครงการแก่ผู้ที่เกี่ยวข้องทั้งชุมชนที่อยู่ใกล้เคียงและหน่วยราชการ
    โดยเฉพาะชุมชนในบริเวณใกล้เคียงที่อาจได้รับผลกระทบและมีความกังวลต่อการพัฒนาโครงการโดยตรง

-   จัดทำรายงานการศึกษาผลกระทบต่อสิ่งแวดล้อมเพื่อขออนุมัติจากสำนักนโยบายและแผนสิ่งแวดล้อม(สผ)
    และขออนุญาตปลูกสร้างจากหน่วยงานที่เกี่ยวข้องตามลำดับ

-   วางแผนการก่อสร้างและคัดเลือกผู้รับเหมาในการดำเนินการก่อสร้าง
    โดยจำกัดระยะเวลาในการก่อสร้างให้แล้วเสร็จภายใน 18 เดือน (Economy of Speed)
    โดยนับตั้งแต่เริ่มเปิดขายซึ่งบริษัทซึ่งบริษัทได้มีการพัฒนาระบบงานก่อสร้าง
    และเทคนิคทางการก่อสร้างด้วยการนำชิ้นส่วนสำเร็จรูปเข้ามาใช้
    โดยมีบริษัทย่อยเป็นผู้บริหารและควบคุมงานก่อสร้างในทุกขั้นตอน
    ตามบทบาทและหน้าที่ที่ได้รับมอบหมาย

-   รายงานความคืบหน้าของโครงการแก่ลูกค้าอย่างสม่ำเสมอ

 (8) ประเมินและติดตามผลการขาย ผลตอบแทนของโครงการ โดยจัดทำรายงานสรุปเพื่อเป็นข้อมูลและ กรณีศึกษาของบริษัทสำหรับโครงการต่อไป

(9) บริหารชุมชนภายหลังการส่งมอบ ภายใต้บทบาทหน้าที่ ความรับผิดชอบ และกลยุทธ์ “ชุมชนน่าอยู่” โดยมี เป้าหมายที่การสร้างคุณภาพชีวิตที่เหมาะสม ภายใต้ความรับผิดชอบต่อสิ่งแวดล้อมและสังคม

กำลังการผลิตและปริมาณการผลิต

บริษัทมิได้มีกำลังการผลิตหรือปริมาณการผลิตโดยตรง
แต่มีการว่าจ้างผู้รับเหมาก่อสร้างที่เป็นพันธมิตรที่มีความน่าเชื่อถือ
ตลอดจนมีประสบการณ์ที่เหมาะสมกับโครงการแต่ละโครงการเป็นผู้ดำเนินการในการก่อสร้าง
โดยมีบริษัทย่อยเป็นผู้บริหารงานก่อสร้างและควบคุมดูแลอย่างใกล้ชิด
และใช้วิธีการประมูลหรือสืบราคาในการกำหนดมูลค่างานก่อสร้างเพื่อให้ได้ราคาค่าก่อสร้างที่เหมาะสม
โดยเป็นการจัดจ้างแบบเหมารวมทั้งวัสดุและค่าแรงเพื่อลดความเสี่ยงในการผันผวนของราคาวัสดุก่อสร้าง
นอกจากนี้บริษัทยังมีนโยบายในการประมูลที่ไม่ผูกติดกับผู้รับเหมาหลัก โดยแยกประมูลเป็นส่วนๆ
ตามลักษณะของงาน เช่น งานเสาเข็ม งานโครงสร้าง งานฝ้าเพดาน งานกระจกและอลูมิเนียม
งานระบบไฟฟ้าและประปา เป็นต้น เพื่อเป็นการลดความเสี่ยงและต้นทุนทางอ้อม
โดยที่ผู้รับเหมาแต่ละรายจะต้องทำงานได้สอดประสานกันเพื่อความรวดเร็วและคุณภาพของงานก่อสร้างที่ต้องส่งมอบให้แก่ลูกค้าโดยมีผู้รับเหมาหลักและบริษัทย่อยเป็นแกนกลางในการประสานงานด้านต่างๆ
อีกทั้งในบางกรณีบริษัทจะดำเนินการสั่งซื้อวัสดุบางรายการโดยตรง เช่น ลิฟต์
ซึ่งมียอดสั่งซื้อสูงและเป็นงานที่ต้องใช้บริการจากผู้ขายโดยตรง
ขบวนการขั้นตอนทั้งหมดดังกล่าวข้างต้นดำเนินการได้อย่างมีประสิทธิภาพทั้งในด้านต้นทุนและระยะเวลาที่เหมาะสม
ภายใต้กลยุทธ์กลุ่มพันธมิตรที่แข็งแกร่งและเป็นที่ไว้วางใจของทางบริษัท
ซึ่งถือเป็นหนึ่งในความได้เปรียบในการแข่งขัน

การจัดหาวัตถุดิบ

ตามที่ได้กล่าวมาข้างต้นแล้วว่าบริษัมิได้ผลิตหรือมีกำลังการผลิตโดยตรงแต่อาศัยการจัดจ้างผู้รับเหมาที่เป็นพันธมิตรที่มีความน่าเชื่อถือ
ตลอดจนมีประสบการณ์ที่เหมาะสมกับโครงการแต่ละโครงการเป็นผู้ดำเนินการก่อสร้างโดยการจัดจ้างเป็นการจัดจ้างรวมทั้งวัสดุและค่าแรงเพื่อเป็นการลดความเสี่ยงในการผันผวนของราคาวัสดุก่อสร้างบริษัทจึงหมดความจำเป็นในการจัดหาวัสดุด้วยตนเอง
อย่างไรก็ตามที่ดินสำหรับการพัฒนาโครงการเป็นวัตถุดินที่สำคัญที่สุดในการพัฒนาโครงการดัง คำที่ว่า
“อสังหาริมทรัพย์คือ ทำเล ทำเล และทำเล”
บริษัทจึงกำหนดปัจจัยทีใช้เป็นเกณฑ์ในการพิจารณาที่ดินเพื่อการพัฒนาและแนวทางในการจัดหาที่ดินดังนี้

(1) ทำเลที่ตั้งของที่ดินจะต้องอยู่ในบริเวณที่มีความหนาแน่นและตั้งอยู่ริมถนนสายหลัก มีสาธารณูปโภคครบครันอยู่ ใกล้แหล่งงานหรือแหล่งชุมชนขนาดใหญ่ ใกล้ระบบขนส่งมวลชนหรือทางด่วน โดยมีทางเข้าออกที่สะดวก ไม่อยู่ใน แนวเวนคืนหรือมีปัญหาอุปสรรคจากข้อกฎหมาย หรือโครงการต่างๆ ของทางภาครัฐ 

(2) ขนาดหน้ากว้างของที่ดินและรูปร่างของที่ดินต้องเหมาะสมและสอดคล้องกับ พ.ร.บ.ควบคุมอาคาร เพื่อให้เกิดการ ใช้ประโยชน์ที่ดินได้สูงสุด นอกจากนี้ยังต้องสอดคล้องกับข้อกำหนดการใช้ประโยชน์ที่ดินตามผังเมือง 

(3) ราคาของที่ดินจะต้องไม่อยู่ในเกณฑ์สูงเกินกว่าร้อยละ 30 ของต้นทุนโครงการ เพื่อให้บริษัทยังคงสามารถรักษา ระดับราคาขายและผลตอบแทนในการลงทุนให้เป็นไปตามนโยบายและกลยุทธ์การแข่งขันของบริษัท

(4) การจัดหาที่ดินโดยการลงประกาศทางสื่อหนังสือพิมพ์เพื่อติดต่อกับเจ้าของที่โดยตรง หรือผ่านทางตัวแทนนายหน้า หรือเสนอซื้อจากสถาบันการเงิน และสถาบันบริหารทรัพย์สิน (บสท) โดยบริษัทได้จัดให้มีหน่วยงานที่รับผิดชอบ โดยตรงในการจัดหาและตรวจคุณสมบัติของที่ดินโดยตรง และบริษัทได้ดำเนินการแจ้งข้อสารสนเทศต่อตลาด หลักทรัพย์แห่งประเทศไทยเมื่อมีการจัดซื้อที่ดินเพื่อความโปร่งใส อีกทั้งยังมีการประเมินราคาโดยผู้ประเมินอิสระ เพื่อเป็นการสอบยันกันอีกชั้นหนึ่ง ซึ่งที่ดินทุกแปลงที่บริษัทจัดซื้อมีราคาต่ำกว่าราคาประเมิน

ความรับผิดชอบต่อสิ่งแวดล้อมและสังคม

ธุรกิจพัฒนาอสังหาริมทรัพย์โดยเฉพาะอสังหาริมทรัพย์ที่เป็นโครงการขนาดใหญ่
เป็นธุรกิจที่มีผลกระทบโดยตรงต่อสิ่งแวดล้อมและสังคมอย่างสูง
จะเห็นได้ว่าอสังหาริมทรัพย์ที่ส่งมอบจากผู้ประกอบการที่ไม่มีคุณภาพมักสร้างปัญหาให้กับสิ่งแวดล้อมและสังคมเป็นอย่างมาก
บริษัทจึงได้กำหนดแนวทางในการดำเนินธุรกิจภายใต้หลักของการสร้างความสมดุลในการบริหารจัดการที่มีประสิทธิภาพและคุณภาพในทุกมิติเพื่อนำไปสู่การพัฒนาอย่างยั่งยืน
(Sustainable Development) ไม่ว่าจะเป็นมิติทางด้านการเงิน ทางด้านลูกค้า
ทางด้านกระบวนการภายใน ทางด้านบุคลากร
รวมทั้งมิติทางด้านความรับผิดชอบต่อการจัดสิ่งแวดล้อมและสังคมที่บริษัทได้ยกระดับความสำคัญขึ้นเป็นอีกมิติหนึ่งในแผนภูมิกลยุทธ์
รวมทั้งได้กำหนดแนวทางและเป้าหมายในการดำเนินการ
เพื่อการส่งมอบที่พักอาศัยที่มีคุณภาพและจิตวิญญาณของความเป็นบ้านที่อบอุ่น ปลอดภัย
แวดล้อมด้วยสิ่งแวดล้อมและสังคมที่ดีให้แก่ลูกค้า

บริษัทได้กำหนดแนวทางการดำเนินงานด้านความรับผิดชอบต่อสิ่งแวดล้อมไว้ 2 ส่วน ได้แก่
ในกระบวนการ (In Process) และนอกกระบวนการ (Out Process)
โดยจิตสำนึกความรับผิดชอบนั้นเป็นการเริ่มต้นจากตนเอง
ซึ่งหมายถึงภายในองค์กรและภายในชุมชนที่บริษัทพัฒนา แล้วจึงขยายสู่สังคมภายนอก
โดยต้องอาศัยความมีส่วนร่วมจากผู้มีส่วนได้ส่วนเสียทุกกลุ่ม เช่น พนักงาน ลูกค้า คู่ค้า ดังคำที่ว่า
“สิ่งแวดล้อมและสังคมที่ดี ต้องเริ่มต้นจากตัวเราก่อน
เมื่อเราพร้อมจึงขยายออกไปสู่ชุมชนที่เราพัฒนาและบริหาร และสุดท้ายจึงขยายไปสู่ชุมชนรอบข้าง”
แนวคิดดังกล่าวจึงส่งผลไปสู่แนวทางการปฏิบัติของทุกส่วนในองค์กร
และเป็นที่มาของนโยบายการบริหารจัดการชุมชนที่บริษัทมุ่งพัฒนาให้ทุกโครงการเป็น “ชุมชน น่าอยู่”
เพื่อเป็นตัวอย่างให้ผู้ประกอบการธุรกิจอสังหาริมทรัพย์รายอื่น

(1) ความรับผิดชอบต่อสิ่งแวดล้อมและสังคมในกระบวนการ (In Process) ประกอบด้วย

1.1 การบริหารจัดการสิ่งแวดล้อมและสังคมภายในองค์กร ได้แก่

-   การจัดให้มีสภาพแวดล้อมและบรรยากาศในการทำงานที่เหมาะสม
    และมีสุขอนามัยที่ดีให้แก่พนักงานทั้งยังส่งเสริมบรรยากาศในการแลกเปลี่ยนประสบการณ์และความรู้
    เพื่อนำไปสู่การเป็นองค์กรแห่งการเรียนรู้

-   นโยบายการบริหารบุคลากรของบริษัทที่ส่งเสริมคุณภาพชีวิตโดยสนับสนุนให้พนักงานมีความสมดุลย์ทั้งในชีวิตและงาน
    (Work Life Balance) พร้อมกันนี้ยังได้ปลูกฝังวิธีการทำงาน
    ภายใต้วัฒนธรรมและค่านิยมองค์กร (Core Value)
    ซึ่งได้รับการถ่ายทอดจากรุ่นสู่รุ่นอย่างต่อเนื่อง
    นอกจากนี้ยังจัดให้มีกิจกรรมภายในเพื่อสร้างความสัมพันธ์ที่ดีร่วมกันตั้งแต่คณะกรรมการบริษัทไปจนถึงพนักงานในทุกส่วน
    เพื่อลดช่องว่างระหว่างกัน
    และการสนับสนุนให้เกิดความมีส่วนร่วมของพนักงานในกิจกรรมต่างๆ
    ทั้งทางด้านสิ่งแวดล้อมและสังคม เพื่อส่งเสริมและปลูกฝังจิตสำนึกในการทำความดี
    โดยริเริ่มโครงการ “เก้าความดี” มาตั้งแต่ปลายปี 2549
    โดยมีแรงบันดาลใจมาจากพระราชกรณียกิจเพื่อประโยชน์สุขของประชาชนของพระบาทสมเด็จพระเจ้าอยู่หัว

1.2 แนวคิดในช่วงเริ่มต้นการพัฒนาโครงการ ได้แก่

-   การเลือกทำเลเชิงกลยุทธ์ โดยพิจารณาเลือกทำเลที่มีความหนาแน่นสูงริมถนนสายหลัก
    และอยู่ใกล้สิ่งอำนวยความสะดวกในด้านต่างๆ
    ในการพัฒนาโครงการเพื่อลดผลกระทบต่อสิ่งแวดล้อมอันเนื่องมาจากการพัฒนาโครงการขนาดใหญ่
    อีกทั้งทำเลที่ตั้งโครงการยังต้องใกล้กับระบบขนส่งมวลชนและทางด่วน
    ซึ่งเป็นการช่วยลดปริมาณการจราจรและการใช้พลังงานโดยตรง

-   การออกแบบผลิตภัณฑ์ภายใต้แนวคิด “LPN Green”
    ที่นอกเหนือจากการเลือกทำเลเชิงกลยุทธ์แล้ว
    บริษัทยังให้ความสำคัญในการออกแบบและวางผังโครงการเพื่อลดผลกระทบต่อสิ่งแวดล้อมภายใต้แนวคิด
    “LPN Green” ที่สอดคล้องกับมาตรฐานอาคารเขียว (Green Building)
    ของสหรัฐอเมริกา (LEED-The Leadership in Energy and Environmental
    Design)

1.3 กลยุทธ์ด้านการตลาด

บริษัทได้กำหนดกลยุทธ์การตลาดที่สอดคล้องกับนโยบายของบริษัทที่ต้องการสร้างบ้านหลังแรกให้กับกลุ่มเป้าหมายระดับกลางถึงล่าง-บน
ภายใต้การบริหารชุมชนที่มุ่งเน้นการสร้างคุณภาพชีวิตที่ดีให้แก่ผู้อยู่อาศัย

1.4 การดำเนินงานด้านความรับผิดชอบต่อสิ่งแวดล้อมและสังคมในช่วงระหว่างการก่อสร้าง

บริษัทได้ให้ความสำคัญกับชุมชนรอบโครงการ เป็นกรณีพิเศษ
เนื่องจากได้รับผลกระทบจากการพัฒนาโครงการของบริษัทโดยตรง
โดยบริษัทจัดให้มีทีมงานของผู้บริหารระดับสูงเข้าเยี่ยมเยียนและสอบถามถึงผลกระทบอย่างต่อเนื่อง
พร้อมพัฒนากระบวนการในการก่อสร้างเพื่อป้องกันและลดผลกระทบที่อาจมีต่อชุมชนรอบข้าง
โดยได้กำหนดเป็นบทบาทและหน้าที่สายงานบริหารงานก่อสร้าง ได้แก่

-   การตระหนักถึงความสำคัญด้านสิ่งแวดล้อม (Environment Concern)
    โดยตั้งแต่ภายหลังการซื้อที่ดิน
    บริษัทจะส่งทีมงานผู้บริหารระดับสูงเข้าไปให้ข้อมูลกับชุมชนรอบข้างและหน่วยงานราชการที่เกี่ยวข้อง
    เพื่อสร้างความเข้าใจและความสัมพันธ์ที่ดี
    โดยเฉพาะอย่างยิ่งบ้านที่มีพื้นที่ที่อยู่ติดกับโครงการที่ได้รับผลกระทบโดยตรงจากการดำเนินโครงการ
    นอกจากนี้บริษัทได้กำหนดไว้ในแผนงานของสายงานบริหารงานก่อสร้างที่ต้องให้ความสำคัญกับการดำเนินงานด้านสิ่งแวดล้อมและสังคมภายในโครงการในระหว่างก่อสร้างรวมถึงบ้านพักคนงานควบคู่กันไป
    โดยกำหนดให้มีการปฏิบัติตามแนวทางลดผลกระทบในรายงานผลกระทบสิ่งแวดล้อมอย่างเคร่งครัด
    เริ่มตั้งแต่การดูแลผลกระทบต่ออาคารหรือชุมชนข้างเคียง ทั้งทางด้านเสียง ฝุ่นละออง
    การจราจร ด้วยการป้องกันในทุกรูปแบบ
    การดูแลความสะอาดของล้อรถขนส่งวัสดุอุปกรณ์ก่อสร้างขณะออกจากหน่วยงานก่อสร้าง
    เพื่อลดฝุ่นละอองอันเกิดจากเศษดิน
    การควบคุมการก่อสร้างให้เป็นไปตามที่ออกแบบและเป็นไปตามเวลาที่กำหนด
    การรายงานผลการปฏิบัติตามมาตรการป้องกันและลดผลกระทบจากการก่อสร้าง
    โดยกิจกรรมทั้งหมดนี้บริษัทจัดให้มีเจ้าหน้าที่ระดับสูงของบริษัทคอยดูแลและติดตามอย่างใกล้ชิดเพื่อให้เกิดประสิทธิผล
    และในระหว่างขั้นตอนการก่อสร้างบริษัทได้จัดให้มีทีมเจ้าหน้าที่และผู้ชำนาญการเข้าทำการสำรวจ
    โดยการจัดทำแบบสอบถามเพื่อติดตามและตรวจสอบผลกระทบจากการก่อสร้างโครงการ
    พร้อมทั้งอธิบายถึงรายละเอียดของการดำเนินโครงการอีกชั้นหนึ่ง

-   การดำเนินงานด้านความปลอดภัยของผู้เกี่ยวข้องและคนงาน (Safety)
    ซึ่งเป็นกลุ่มที่มีความเสี่ยงต่ออุบัติเหตุและการเสียชีวิตจากการปฏิบัติงานสูง
    โดยบริษัทได้กำหนดมาตรฐานการปฎิบัติงานที่เข้มงวดในด้านความปลอดภัยและการจัดให้มีเจ้าหน้าที่ที่รับผิดชอบ(จป.
    เจ้าหน้าที่ความปลอดภัย)
    และให้คำแนะนำทางด้านความปลอดภัยโดยตรงเพื่อป้องกันอุบัติเหตุที่อาจเกิดขึ้น เช่น
    การหลีกเลี่ยงไม่ให้คนงานสัมผัสกับสิ่งที่เป็นอันตราย การใช้อุปกรณ์ป้องกันในขณะปฏิบัติงาน
    ฯลฯ
    นอกจากนี้ยังให้ความสำคัญด้านชีวอนามัยโดยจัดเตรียมที่อยู่อาศัยที่มีสภาพแวดล้อมที่มีความเหมาะสม
    รวมไปถึงการคำนึงถึงคุณภาพชีวิตของทุกคนในครอบครัวคนงานก่อสร้าง
    และการสร้างเสริมสุขภาพโดยกำหนดให้มีการออกกำลังกายในทุกเช้า

1.5 การบริหารชุมชนภายหลังการส่งมอบ

ภายหลังการส่งมอบโครงการและห้องชุดให้กับลูกค้าแล้ว บริษัทได้กำหนดให้เป็นบทบาทและหน้าที่ของ
สายงานบริหารชุมชนของบริษัทในการบริหารจัดการชุมชนให้มีคุณภาพชีวิต สิ่งแวดล้อม และสังคมที่ดี
ให้แก่สมาชิกในสังคม “ลุมพินี” กว่า 1 แสนคนจากกว่า 50 โครงการ ภายใต้กลยุทธ์
“ชุมชนน่าอยู่” ของบริษัท ซึ่งไม่เพียงเป็นการบำรุงดูแลรักษาให้อุปกรณ์และทรัพย์สินต่างๆ
เกิดความพร้อมและความปลอดภัยในการใช้งานเท่านั้น
แต่ยังให้ความสำคัญกับการสร้างความสุขและสังคมที่ดี มีความอบอุ่น ปลอดภัย
และให้ความสำคัญกับสิ่งแวดล้อมภายในโครงการอย่างจริงจังและสม่ำเสมอ ได้แก่

-   การสร้างคุณภาพชีวิต (Life Quality Management)
    โดยส่งเสริมให้สมาชิกร่วมกันปฏิบัติตามกฎระเบียบของชุมชน
    เพื่อการมีวินัยในการอยู่อาศัยร่วมกันและเพื่อความเป็นระเบียบเรียบร้อยภายในชุมชน
    นอกจากนี้
    ยังส่งเสริมให้มีกิจกรรมเพื่อสร้างความสัมพันธ์ที่ดีร่วมกันภายในครอบครัวและระหว่างกลุ่มสมาชิก
    “ลุมพินี”
    ทั้งยังสนับสนุนให้มีส่วนร่วมในการแสดงความคิดเห็นและการร่วมในกิจกรรมเพื่อสิ่งแวดล้อมและสังคม
    ทั้งภายในโครงการและขยายไปสู่สังคมภายนอกอีกด้วย โดยผ่านเครือข่ายสังคมภายใน
    เพื่อวัฒนธรรมการอยู่อาศัยที่แบ่งปัน และเกื้อกูลกันภายในสังคม เช่น
    การร่วมเพิ่มพื้นที่สีเขียวภายในโครงการ
    การร่วมในกิจกรรมบริจาคสิ่งของเพื่อช่วยเหลือผู้ด้อยโอกาสหรือผู้ประสบภัย
    หรือแม้แต่การกำหนดนโยบายร่วมกันระหว่างคณะกรรมการเจ้าของร่วมในโครงการต่างๆ
    กับผู้บริหารของบริษัทเพื่อพัฒนา “ชุมชนน่าอยู่” อย่างยั่งยืน การจัดกิจกรรม “วันครอบครัว”
    ภายในโครงการ หรือการร่วมในกิจกรรมตามวัฒนธรรมและประเพณีที่ดีงามต่างๆ นอกจากนี้
    บริษัทยังมุ่งสร้างความเข้าใจที่ดีด้านการอยู่อาศัยร่วมกัน ที่ต้องการความห่วงใย เอื้ออาทร
    การแบ่งปัน และความมีน้ำใจ เพื่อนำมาซึ่งมิตรภาพและความสุขที่แท้จริงของการอยู่อาศัย

-   การบริหารจัดการสภาพแวดล้อม (Environment Management)
    ทั้งการเพิ่มและดูแลพื้นที่สีเขียวภายในโครงการ รวมถึงการรักษาความสะอาด
    การบริหารจัดการด้านขยะ การบำบัดน้ำเสีย การประหยัดพลังงาน นอกจากนี้ ยังได้นำแนวคิด
    Green Clean Lean มาปรับใช้เป็นแนวทางในการประชาสัมพันธ์
    พร้อมรณรงค์ให้ผู้อยู่อาศัยในชุมชนร่วมดำเนินการอย่างจริงจัง ตัวอย่างเช่น
    การรณรงค์ให้ผู้อยู่อาศัยร่วมคัดแยกขยะ เพื่อนำขยะบางส่วนเข้ากระบวนการ Recycle
    หรือนำกลับมาใช้ใหม่ หรือการนำน้ำจากบ่อบำบัดกลับมารดน้ำต้นไม้
    การรณรงค์ให้ใช้ถุงผ้าแทนถุงพลาสติก
    การลดการใช้พลังงานไฟฟ้าในอาคารตามแนวทางการอนุรักษ์พลังงาน เป็นต้น

-   การบริหารระบบความปลอดภัย (Security System Management)
    โดยมีหน่วยงานด้านรักษาความปลอดภัยที่บริษัทได้จัดตั้งขึ้นเพื่อบริหารจัดการความปลอดภัยภายในโครงการ
    ภายใต้การทำงานที่มีมาตรฐาน
    และสร้างเครือข่ายความมีส่วนร่วมจากทั้งภายในชุมชนและประสานงานกับหน่วยงานราชการที่เกี่ยวข้อง
    เพื่อความปลอดภัยสูงสุดของสมาชิกภายในชุมชนเป็นสำคัญ ทั้งนี้
    บริษัทยังได้ให้ความสำคัญกับการปรับปรุงสภาพอาคารและสิ่งแวดล้อมของอาคารชุดพักอาศัยที่บริษัทพัฒนามามากกว่า
    10 ปี ในรูปของการทาสีอาคาร การเพิ่มพื้นที่สีเขียว
    และการปรับปรุงสภาพแวดล้อมที่เกี่ยวข้องกับคุณภาพชีวิตของผู้อยู่อาศัยในโครงการต่างๆ ได้แก่
    อาคารลุมพินี ทาวเวอร์ ลุมพินี เซ็นเตอร์ แฮปปี้แลนด์ พี.เอส.ที. คอนโดวิลล์
    และพี.เอส.ที. ซิตี้โฮม เป็นต้น

ความรับผิดชอบต่อสิ่งแวดล้อมและสังคมนอกกระบวนการ (Out Process) ประกอบด้วย

กิจกรรมทางด้านสังคม ได้แก่

-   การสร้างงานให้กลุ่มสตรีผู้ด้อยโอกาส ซึ่งเริ่มขึ้นเมื่อปี 2543
    ในขณะนั้นประเทศไทยยังอยู่ในช่วงที่เศรษฐกิจโดยรวมได้รับผลกระทบต่อเนื่องจากภาวะวิกฤติปี
    2540 ส่งผลให้แรงงานสตรีด้อยโอกาสจำนวนมากไม่มีอาชีพและรายได้
    ซึ่งก่อให้เกิดปัญหาครอบครัวและปัญหาสังคมตามมา
    บริษัทเล็งเห็นถึงปัญหาสำคัญในข้อนี้ประกอบกับบริษัทอยู่ในธุรกิจอสังหาริมทรัพย์ซึ่งนอกจากพัฒนาโครงการแล้ว
    ยังให้ความสำคัญกับการบริหารชุมชนบริษัทจึงได้จัดตั้งฝ่ายบริหารความสะอาดขึ้น
    เพื่อเปิดโอกาสให้แรงงานสตรีด้อยโอกาสที่ไม่มีอาชีพเข้ามารับการอบรมให้เป็นส่วนหนึ่งของเจ้าหน้าที่รักษาความสะอาดในโครงการต่างๆ
    โดยให้ค่าตอบแทนที่เหมาะสมอันได้แก่ ค่าจ้างในอัตราซึ่งสูงกว่าค่าจ้างขั้นต่ำ ประกันสังคม
    เครื่องแบบในการปฎิบัติงาน การประกันชีวิต ทุนการศึกษาบุตร
    พของงานเพื่อการเติบโตในสายอาชีพ การงาน น นักงานทำความสะอาด เมื่อปี
    000000000000000000000000000000000000000000000เงินช่วยเหลือและสวัสดิการต่างๆ
    การเพิ่มพูนความรู้การศึกษาและคุณวุฒิทางการศึกษา
    เพื่อเสริมความมั่นคงให้กับชีวิตและครอบครัว
    พร้อมการให้รางวัลทั้งด้านการทำความดีและการพัฒนาคุณภาพงาน
    โดยปัจจุบันฝ่ายรักษาความสะอาดมีพนักงานจำนวนทั้งสิ้นกว่า 600 คน
    จากวันที่ก่อตั้งซึ่งมีจำนวนเพียง 84 คน โดยจำนวนพนักงานจะเพิ่มขึ้นถึงปีละกว่า 100 คน
    ตามจำนวนโครงการที่บริษัทได้พัฒนาเพิ่มขึ้น

-   การจัดกิจกรรมรับบริจาคโลหิต โดยบริษัทร่วมกับศูนย์บริการโลหิตแห่งชาติสภากาชาดไทย
    จัดกิจกรรมรับบริจาคโลหิตอย่างต่อเนื่องทุก 3 เดือน มาตั้งแต่ปี 2539 ซึ่งนับเป็นเวลากว่า
    13 ปี โดยเริ่มจากการใช้พื้นที่บริเวณโถงทางเข้าชั้นล่างภายในอาคารลุมพินี ทาวเวอร์
    ในการรับบริจาคทั้งจากพนักงาน ลูกค้าในโครงการ และประชาชนทั่วไปอย่างต่อเนื่อง
    แต่ยังมีผู้ป่วยที่รอรับการรักษาและมีความจำเป็นต้องใช้โลหิตในปริมาณที่เพิ่มมากขึ้นเรื่อยๆ
    บริษัทจึงได้ขยายกิจกรรมรับบริจาคโลหิตไปยังโครงการที่สามารถเป็นศูนย์กลางการรับบริจาคโลหิตทุกแห่ง
    โดยในปี 2550 ได้ขยายกิจกรรมไปยังโครงการลุมพินี พลาซ่า อโศก และโครงการลุมพินี
    สุขุมวิท 77 ในปี 2551 ได้ขยายกิจกรรมเพิ่มเติมไปยังโครงการ พาร์ควิว วิภาวดี
    โครงการลุมพินี วิลล์ ศูนย์วัฒนธรรม และกลุ่มโครงการ พี.เอส.ที.
    สำหรับในปีที่ผ่านมาบริษัทได้ขยายไปยังโครงการลุมพินี เพลส ปิ่นเกล้า 2 โดยในปี 2552
    บริษัทได้จัดกิจกรรมบริจาคโลหิตอย่างต่อเนื่องตลอดทั้งปี จำนวน 7 ครั้ง ใน 7 โครงการ
    ได้รับถุงโลหิตจากการดำเนินกิจกรรมดังกล่าวตลอดทั้งปี จำนวน 3,339 ยูนิต
    และบริษัทยังตั้งเป้าหมายที่จะเพิ่มจำนวนโครงการมากขึ้นทุกปี
    โดยมุ่งหวังผลักดันให้เกิดอาสาสมัครจากผู้พักอาศัยในชุมชนเข้ามามีส่วนร่วมในการประชาสัมพันธ์
    การจัดกิจกรรม และเป็นผู้สื่อสารถ่ายทอดความรู้เกี่ยวกับสุขภาพให้ผู้อื่นอีกด้วย
    นอกจากนี้บริษัทยังได้นำอาสาสมัครทั้งที่เป็นพนักงาน ลูกค้า และบุคคลภายนอก
    ที่ได้ร่วมบริจาคโลหิตอย่างต่อเนื่อง เข้าเยี่ยมชมศูนย์บริการโลหิตแห่งชาติสภากาชาดไทย
    เพื่อรับทราบข้อมูล ความรู้เกี่ยวกับการบริจาคโลหิต รวมถึงกระบวนการต่างๆ
    หลังจากที่ได้รับบริจาคโลหิตมาแล้ว
    เพื่อจะได้นำข้อมูลความรู้เหล่านี้ไปถ่ายทอดหรือตอบข้อสงสัยต่างๆ
    ให้แก่ผู้ที่ต้องการร่วมบริจาคโลหิต เพื่อให้เกิดความเข้าใจมากยิ่งขึ้น

[TABLE]

-   การจัดทำโครงการ “ชุมชนน่าอยู่
    ช่วยเหลือเกษตรกร”เป็นโครงการที่เกิดขึ้นเพื่อให้ความช่วยเหลือเกษตรกรที่ได้รับความเดือดร้อนจากราคาพืชผลเกษตรตกต่ำในฤดูการผลิตที่มีจำนวนมาก
    โดยในปี 2552บริษัทได้ริเริ่มกิจกรรมดังกล่าวขึ้น โดยความร่วมมือกับสำนักงานเขตคันนายาว
    จัดกิจกรรม “ชุมชนน่าอยู่ กู้วิกฤติ” ตอน ลิ้นจี่ช่วยชาติ ณ โครงการลุมพินี คอนโดทาวน์
    รามอินทรา-นวมินทร์
    เพื่อให้ความช่วยเหลือเกษตรกรผู้ผลิตที่ได้รับผลกระทบจากราคาลิ้นจี่ตกต่ำ
    ต่อเนื่องด้วยการรับซื้อลำไยเพื่อมอบให้กับลูกค้าในงานเปิดขายโครงการลุมพินี วิลล์
    ราษฎร์บูรณะ-ริเวอร์วิว
    ซึ่งต่อมาบริษัทได้ใช้แนวความคิดนี้ในการสนับสนุนพืชผลเกษตรในทุกครั้งที่มีการเปิดตัวโครงการใหม่หรือในกิจกรรมต่างๆ
    ที่บริษัทจัดขึ้น เพื่อส่งเสริมรายได้ให้กับเกษตรกร

-   โครงการ “คืนชีพให้กระดาษ” โดยกิจกรรมดังกล่าวเกิดขึ้นด้วยความร่วมมือระหว่างบริษัท
    แอล.พี.เอ็น.ดีเวล ลอปเมนท์ จำกัด (มหาชน) บริษัท อีสต์ เอเชียติ๊ก (ประเทศไทย)
    จำกัด (มหาชน) และโครงการเปเปอร์เรนเจอร์
    โดยมีวัตถุประสงค์เพื่อรณรงค์ให้พนักงานในบริษัทเกิดการใช้กระดาษอย่างมีประสิทธิภาพ
    รู้คุณค่า และสามารถนำกลับมาใช้งานใหม่ได้อีก
    โดยได้มีการรับบริจาคกระดาษใช้แล้วหน้าเดียวจากพนักงานมาแปรรูปเป็นสมุดทำมือ
    เพื่อส่งมอบให้น้องๆที่ขาดแคลน โดยมีพนักงานทั้ง 2
    บริษัทเข้าร่วมทำสมุดทำมือจากกระดาษใช้แล้วหน้าเดียวกว่า 60 คน ซึ่งได้สมุดทำมือมากกว่า
    300 เล่มโดยสมุดทั้งหมดได้ส่งมอบให้กับโรงเรียนพรพิทยาคม อำเภอสีคิ้ว จังหวัดนครราชสีมา
    ซึ่งบริษัทเชื่อว่าผลตอบรับจากกิจกรรมในครั้งนี้จะเป็นจุดเริ่มต้นให้พนักงานทุกคนได้ตระหนักถึงการใช้กระดาษอย่างคุ้มค่า

-   กิจกรรมอาสาปลูกหญ้า และมอบศูนย์การเรียนรู้และลานกีฬา
    เพื่อเป็นการขยายเครือข่ายพันธมิตรในการช่วยกันดูแลสิ่งแวดล้อมและสังคม
    บริษัทได้ร่วมมือกับบริษัท อีสต์ เอเชียติ๊ก (ประเทศไทย) จำกัด (มหาชน( จัดทำโครงการ
    “หนังสือสู่มือน้อง” เพื่อส่งมอบต่อให้กับมูลนิธิกระจกเงา โดยได้รับหนังสือบริจาคกว่า 2,500
    เล่ม รวมทั้งยังได้ร่วมกันทำประโยชน์ให้กับชุมชนหลังตลาดเก่ามีนบุรี
    โดยบริษัทได้สนับสนุนงบประมาณจำนวนหนึ่งเพื่อปรับปรุงภูมิทัศน์ให้กับชุมชน
    ซึ่งมีผู้บริหารและพนักงานจากทั้ง 2
    บริษัทร่วมปรับปรุงลานกีฬากลางแจ้งและจัดซื้อเครื่องเล่นเพิ่มเติม
    รวมทั้งได้ปรับปรุงและเพิ่มพื้นที่สีเขียวบริเวณด้านหลังห้องสมุดชุมชน “ชุมชนมีนบุรีอุปถัมภ์”
    และบริจาคหนังสือมือสองเพื่อพัฒนาให้สถานที่แห่งนี้เป็นศูนย์กลางการเรียนรู้ของคนไทยในชุมชนต่อไป

-   กิจกรรมอาสาทาสีกำแพงวัดบางปะกอก
    ซึ่งเป็นการส่งเสริมและปลูกจิตสำนึกให้กับพนักงานด้านจิตอาสาในการบำเพ็ญประโยชน์เพื่อสังคมอย่างต่อเนื่อง
    ซึ่งในปี 2552 ที่ผ่านมาบริษัทได้เชิญชวนให้ผู้บริหารและพนักงานร่วมกันปรับปรุงพื้นที่รกร้าง
    รวมถึงทาสีกำแพงและรั้วให้กับวัดบางปะกอก
    ศูนย์รวมจิตใจของพุทธศาสนิกชนย่านบางปะกอกซึ่งตั้งอยู่ใกล้กับ โครงการลุมพินี วิลล์
    ราษฎร์บูรณะ-ริเวอร์วิว สอดคล้องกับแนวคิด “ชุมชนน่าอยู่”
    ของบริษัทที่มุ่งดำเนินกิจกรรมที่เป็นประโยชน์ต่อสิ่งแวดล้อมและสังคมทั้งภายในและพื้นที่โดยรอบโครงการ

กิจกรรมทางด้านบริหารจัดการสิ่งแวดล้อม ได้แก่

-   การเพิ่มพื้นที่สีเขียวในชุมชน และพื้นที่สาธารณะในชุมชนใกล้เคียงกับพื้นที่ก่อสร้าง
    เพื่อเป็นการทดแทนพื้นที่โล่งที่บริษัทนำมาพัฒนาโครงการ
    เป็นอีกนโยบายหลักที่บริษัทได้ให้ความสำคัญเป็นอันมาก
    โดยบริษัทจะหาพื้นที่สาธารณะที่อยู่ในชุมชนใกล้เคียงกับพื้นที่ก่อสร้างโครงการก่อนเป็นอันดับแรก
    โดยมุ่งหวังที่จะให้เกิดการพัฒนาร่วมกันระหว่างชุมชนเดิมที่อยู่อาศัยในพื้นที่กับชุมชนใหม่ที่บริษัทพัฒนาขึ้น
    เพื่อให้เกิดความร่วมมืออย่างยั่งยืนต่อไป โดยในปี 2552
    บริษัทได้พัฒนาและปรับปรุงพื้นที่สีเขียวทั้งหมด8 โครงการ ได้แก่

1)  โครงการลุมพินี เซ็นเตอร์ แฮปปี้แลนด์

2)  โครงการลุมพินี เซ็นเตอร์ ลาดพร้าว 111

3)  โครงการลุมพินี วิลล์ พระแม่มารี-สาทร

4)  โครงการลุมพินี วิลล์ พหล-สุทธิสาร

5)  โครงการลุมพินี เพลส นราธิวาสราชนครินทร์

6)  โครงการลุมพินี เพลส สวนพลู-สาทร

7)  โครงการลุมพินี เพลส พระราม 4

8)  โครงการสี่พระยา ริเวอร์วิว

-   ปรับปรุงทาสีสะพานลอยใกล้เคียงกับโครงการลุมพินี คอนโดทาวน์ รามอินทรา-นวมินทร์

-   กิจกรรมรณรงค์ “ลด งดใช้ถุงพลาสติก” โดยบริษัทได้ร่วมกับสมาชิกในอาคารลุมพินี ทาวเวอร์
    รณรงค์ลดการใช้ถุงพลาสติกได้ถึง 9,003 ใบ
    ซึ่งหากเปลี่ยนเป็นเชื้อเพลิงสำหรับรถยนต์จะสามารถวิ่งเป็นระยะทางได้ถึง 1,000 กิโลเมตร
    รวมทั้งยังได้คัดแยกกล่อง ลดขยะ
    เพื่อส่งมอบให้แก่ชมรมผู้ผลิตกล่องเครื่องดื่มนำกลับเข้าสู่กระบวนการรีไซเคิล
    โดยสามารถรวบรวมกล่องเครื่องดื่มได้ 166 กล่อง ซึ่งช่วยลดคาร์บอนไดออกไซด์ได้ถึง
    149.4 กิโลกรัม

-   []ิจกรรม “คัดแยกกล่อง ลดขยะ” เนื่องจากทุกๆ วันผู้คนทั่วโลกต่างบริโภคน้ำ นม น้ำผลไม้
    และเครื่องดื่มอื่นๆ วันละมากกว่า 14,000 ล้านลิตร
    และมีกล่องเครื่องดื่มจำนวนไม่น้อยที่ถูกทิ้ง ทั้งที่ทุกส่วนใน “กล่องเครื่องดื่ม” ทั้งกระดาษ
    พลาสติก และอะลูมิเนียมฟอยล์ ยังสามารถนำกลับมา “รีไซเคิล” ใช้ประโยชน์ได้ 100%
    บริษัทจึงริเริ่มโครงการ “คัดแยกกล่อง ลดขยะ” ในอาคารลุมพินี ทาวเวอร์
    โดยความร่วมมือระหว่างบริษัท ชมรม[]ู้ผลิตกล่องเครื่องดื่ม และนิติบุคคลอาคารชุดลุมพินี
    ทาวเวอร์ โดยมีวัตถุประสงค์เพื่อกระตุ้น และปลูกฝังให้เกิดการคัดแยกกล่องเครื่องดื่ม
    รวมถึงวิธีการจัดเก็บอย่างถูกวิธี เพื่อลดปัญหาปริมาณขยะ
    ด้วยวิธีการคัดแยกขยะที่ยังสามารถนำกลับมาใช้ประโยชน์ได้
    รวมถึงสร้างจิตสำนึกในการร่วมมือกันรักษาสิ่งแวดล้อม
    โดยมีการเปิดตัวโครงการไปแล้วเมื่อวันที่ 12 มิถุนายน 2552
    ซึ่งภายในวันงานมีเกมส์และกิจกรรมต่างๆ
    รวมถึงการให้ความรู้เกี่ยวกับการคัดแยกกล่องเครื่องดื่ม
    และแลกของที่ระลึกสำหรับ[]ผู้ที่นำกล่องมาร่วมกิจกรรม
    ซึ่งกิจกรรมดังกล่าวได้รับความร่วมมืออย่างดีจากสมาชิกที่อยู่ในอาคาร

-   []โครงการ “บริจาคขยะ สร้างบุญ”
    การรณรงค์ให้เกิดการคัดแยกขยะอย่างถูกวิธีในแต่ละโครงการถือเป็นอีกนโยบายหลักที่สำคัญของบริษัท
    เพื่อให้เกิดการจัดการขยะแต่ละประเภทอย่างเหมาะสม บริษัทจึงได้ริเริ่มโครงการ
    “บริจาคขยะ สร้างบุญ” ขึ้นโดยมีวัตถุประสงค์เพื่อให้เกิดการคัดแยกขยะประเภทที่สามารถ
    รีไซเคิลได้ออกจากขยะทั้งหมด
    รวมทั้งเป็นการสำรวจข้อมูลปริมาณขยะที่สามารถรีไซเคิลได้ในแต่ละเดือนที่เกิดขึ้นจากการอยู่อาศัยเทียบกับจำนวนประชากรที่พักอาศัยในโครงการ
    เพื่อเป็นข้อมูลในการดำเนินโครงการธนาคารขยะ
    และพัฒนารูปแบบการบริหารจัดการขยะต่อไป
    ซึ่งหากสามารถแยกขยะประเภทนี้ออกจากขยะอื่นๆ ได้ทั้งหมด
    จะเป็นการลดปริมาณขยะที่ต้องนำไปกำจัด
    และยังเป็นการนำวัสดุเหลือทิ้งกลับมาหมุนเวียนใช้ประโยชน์ใหม่
    ซึ่งถือเป็นวิธีการสำคัญที่จะช่วยลดภาวะโลกร้อนที่ทุกคนให้ความสนใจในปัจจุบัน
    ทั้งยังเป็นการเพิ่มมูลค่าของขยะ โดยดำเนินงานนำร่องใน 4 โครงการ ได้แก่
    โครงการลุมพินี วิลล์ สุขมวิท 77 โครงการลุมพินี เซ็นเตอร์ สุขุมวิท 77 โครงการลุมพินี
    เซ็นเตอร์ ลาดพร้าว 111 และโครงการลุมพินี เซ็นเตอร์ แฮปปี้แลนด์
    โดยการตั้งถังรับขยะรีไซเคิล 4 ประเภท คือ ขวดแก้ว ขวดพลาสติก กระดาษ
    และกระป๋องอะลูมิเนียม เป็นเวลา 1 เดือน (เริ่ม 30 มิถุนายน 2552)
    โดยนำรายได้จากการขายขยะดังกล่าว มอบให้กับมูลนิธิที่ใกล้กับโครงการนั้นๆ

-   โครงการ “รณรงค์การคัดแยกขยะอันตราย”
    โดยการจัดให้มีตู้รองรับขยะอันตรายตามแบบมาตรฐานของกรมควบคุมมลพิษในโครงการนำร่อง
    9 โครงการ สำหรับรองรับขยะอันตรายที่เกิดจากกิจกรรมการอยู่อาศัย ได้แก่ หลอดไฟ
    ถ่านไฟฉายแบตเตอรี่ กระป๋องสเปรย์ ถ่านไฟฉาย
    เพื่อให้มีการคัดแยกขยะประเภทนี้อออกจากขยะประเภทอื่นๆ
    โดยตระหนักว่าขยะอันตรายเหล่านี้แม้จำนวนเพียงเล็กน้อย แต่หากปะปนไปกับขยะประเภทอื่นๆ
    และไม่ได้รับการจัดการอย่างเหมาะสม ก็อาจส่งผลกระทบต่อสุขภาพของผู้พักอาศัยในโครงการ
    และกลายเป็นภาระของกรุงเทพมหานคร รวมทั้งเป็นปัญหาต่อสภาพสิ่งแวดล้อมด้วย
    ซึ่งตู้รองรับขยะอันตรายดังกล่าว
    บริษัทได้รับการสนับสนุนจากสำนักจัดการกากของเสียและสารอันตราย กรมควบคุมมลพิษ
    และกองจัดการขยะ ของเสียอันตรายและสิ่งปฏิกูล สำนักสิ่งแวดล้อม กรุงเทพมหานคร
    โดยโครงการที่ได้รับจะต้องทำการเก็บข้อมูลปริมาณขยะแต่ละชนิดทุกเดือน
    เพื่อส่งให้หน่วยงานที่สนับสนุนต่อไป

-   [][]กิจกรรม “LPN รณรงค์ปิดไฟ 1ชั่วโมง”
    บริษัทเชิญชวนสมาชิกในแต่ละโครงการร่วมสนับสนุนกิจกรรมปิดไฟ 1
    ชั่วโมงเพื่อลดภาวะโลกร้อนร่วมกับ WWF (องค์การกองทุนสัตว์ป่าโลกสากล)
    ที่ร่วมกับกรุงเทพมหานคร และ 77 มหานครทั่วโลก ในวันเสาร์ที่ 28 มีนาคม 2552 เวลา
    20.00–21.00 น. โดยผลของกิจกรรมดังกล่าว สมาชิกจากกว่า 50
    โครงการได้เป็นส่วนหนึ่งในการดูแลโลกของเรา ด้วยการปิดไฟ 1 ชั่วโมง
    ช่วยลดการใช้ไฟฟ้าได้ 3,589 กิโลวัตต์ ลดลงจากวันเสาร์ที่ 21 มีนาคม 2552 ถึง 33%

-   กิจกรรม “Say NPlastic” จากปรากฏการณ์ภัยธรรมชาติที่เกิดขึ้นในปัจจุบัน
    ซึ่งเป็นผลมาจากสภาวะโลก[]ร้อนที่นับวันจะทวีความรุนแรงมากขึ้น
    พนักงานทั้งในส่วนของสำนักงาน และที่ประจำในแต่ละโครงการได้เข้าร่วมกิจกรรม Say No
    Plastic เพื่อเป็นการรณรงค์ลดการใช้ถุงพลาสติก
    โดยกิจกรรมนี้เป็นการเปิดโอกาสให้พนักงานทุกคนได้มีส่วนร่วมและร่วมเป็นส่วนหนึ่งในความรับผิดชอบต่อสังคมและสิ่งแวดล้อม
    ซึ่งตลอดปี 2552 สามารถร่วมกันลดการใช้ถุงพลาสติกได้ถึง 9,196 ใบ
    ซึ่งคิดเป็นเชื้อเพลิงใช้รถยนต์วิ่งได้ประมาณ 1,022 กิโลเมตร
    (เชื้อเพลิงที่ใช้ผลิตถุงพลาสติกจำนวน 9 ใบ สามารถเปลี่ยนเป็นเชื้อเพลิงให้รถยนต์วิ่งได้ 1
    กิโลเมตร(

พัฒนาการด้านสิ่งแวดล้อมและสังคม

  ปี 2532-2538 เริ่มก่อตั้งบริษัท พร้อมดำเนินกิจกรรมด้าน CESR

  • ช่วงเริ่มต้นธุรกิจนอกจากการพัฒนาโครงการต่างๆ
  บริษัทยังได้ให้ความสำคัญกับการดำเนินกิจกรรมด้านสิ่งแวดล้อมและสังคมควบคู่กันไป
  ทั้งในกิจกรรมที่ได้ริเริ่มขึ้นภายในชุมชน เช่น
  การจัดกิจกรรมวันทำความสะอาดโลกในโครงการลุมพินี ทาวเวอร์ และ พี.เอส.ที.คอนโดวิลล์
  และการให้ความช่วยเหลือประชาชนที่ได้รับความเดือดร้อนจากภัยน้ำท่วมเป็นต้น

  ปี 2539 จุดกำเนิดกิจกรรมบริจาคโลหิต

  • บริษัทร่วมกับสภากาชาดไทย จัดกิจกรรมรับบริจาคโลหิตขึ้นเป็นครั้งแรกในโครงการลุมพินี
  ทาวเวอร์ ในวโรกาสที่พระบาทสมเด็จพระเจ้าอยู่หัวทรงครองสิริราชสมบัติครบ 50 ปี
  ซึ่งถือเป็นจุดเริ่มต้นของกิจกรรมดังกล่าวมาจนถึงปัจจุบัน นอกจากนี้
  ยังได้ให้ความสำคัญกับการสนับสนุนการศึกษาของลูกคนงานก่อสร้างที่อาศัยอยู่ภายในหน่วยงานก่อสร้างอีกด้วย

  ปี 2540-2543 วิกฤติเศรษฐกิจ และการปรับตัวเพื่อความอยู่รอด

  • วิกฤติเศรษฐกิจที่เกิดขึ้นทั่วโลก รวมถึงประเทศไทย
  นอกจากการปรับตัวเพื่อความอยู่รอดของธุรกิจ
  บริษัทยังคงดำเนินกิจกรรมด้านสิ่งแวดล้อมและสังคมอย่างต่อเนื่อง
  โดยเฉพาะกิจกรรมบริจาคโลหิต ซึ่งนอกจากการจัดกิจกรรมอย่างต่อเนื่องทุก 3
  เดือนในโครงการลุมพินี ทาวเวอร์ แล้วยังได้ขยายกิจกรรมไปยังโครงการอื่นๆ เช่น
  โครงการพี.เอส.ที.ย่านพระราม 3 อีกด้วยนอกจากนี้ ยังได้จัดตั้งฝ่ายบริการความสะอาด เมื่อปี
  2543 เพื่อสร้างงานและรายได้ให้กับสตรีผู้ด้อยโอกาสในสังคม ให้มีงานที่มั่นคง มีสวัสดิการ
  และคุณภาพชีวิตที่ดี โดยปัจจุบันมีสมาชิกทั้งหมดกว่า 600 คน ซึ่งดำเนินงานในโครงการต่างๆ
  ที่บริษัทได้พัฒนาขึ้น

  ปี 2544-2548 พลิกฟื้นธุรกิจ พร้อมดำเนินงานด้าน CESR อย่างชัดเจนและเป็นรูปธรรม

  • ธุรกิจเริ่มฟื้นตัว
  บริษัทพร้อมที่จะดำเนินนโยบายด้านสิ่งแวดล้อมและสังคมอย่างเป็นรูปธรรมมากขึ้น
  โดยเฉพาะในช่วงครบรอบการดำเนินงาน 15 ปี ระหว่างปี 2546-2547
  บริษัทได้ดำเนินกิจกรรม "15 ปีที่ผูกพัน" ที่นอกจากจะเป็นประโยชน์ต่อลูกค้า พนักงาน
  และคู่ค้าแล้ว ยังให้ความ

  ปี 2549 กิจกรรมเฉลิมฉลองเนื่องในวโรกาสการครองสิริราชสมบัติครบ 60 ปี ของในหลวง

  • ทั่วประเทศร่วมเฉลิมฉลองในวโรกาสการครองสิริราชสมบัติครบ 60 ปี ของพระบาทสมเด็จ
  พระเจ้าอยู่หัว บริษัทได้ร่วมกับลูกค้า พนักงาน คู่ค้า และหน่วยงานราชการ
  ร่วมจัดกิจกรรมเฉลิมฉลองในวโรกาสดังกล่าว ได้แก่

  • ร่วมปลูกป่าชายเลน ณ แหลมผักเบี้ย เพชรบุรี โครงการในพระราชดำริ
  ของพระบาทสมเด็จพระเจ้าอยู่หัว

  • จัดทำพ๊อกเก็ตบุ๊ค 9 คน 9 ความดี เพื่อพ่อ
  เพื่อเผยแพร่บุคคลต้นแบบผู้มีพระบาทสมเด็จพระเจ้าอยู่หัวเป็นแรงบันดาลใจในการทำความดี

  • เริ่มกิจกรรม"พฤหัส นัดทำดี" เพื่อเชิญชวนลูกค้าและประชาชนทั่วไปที่สนใจ
  เข้าร่วมสวดมนต์และฟังคำสอนจากพระสงฆ์ วัดสุทัศนเทพวรารามที่อาคารลุมพินี ทาวเวอร์
  และจัดต่อเนื่องมาจนถึงปัจจุบัน

  • สนับสนุนกิจกรรมบวชสามเณร โรงเรียนวัดใต้ ชุมชนข้างเคียงโครงการลุมพินี สุขุมวิท 77

  • จัดคอนเสิร์ตเพื่อสิ่งแวดล้อมร่วมกับสถาบันสิ่งแวดล้อมไทย เพื่อนำเงินรายได้ไปใข้ใน
  โครงการ
  อนุรักษ์พันธุกรรมไม้ท้องถิ่นและเกษตรปลอดสารพิษแบบผสมผสานของโรงเรียนเพชรถนอม
  โครงการในสมเด็จพระเทพรัตนราชสุดา สยามบรมราชกุมารีนอกจากนี้
  ยังร่วมกับสำนักงานเขตห้วยขวาง ปรับพื้นที่ใต้ทางพิเศษฉลองรัช
  (เอกมัย-รามอินทรา)ถนนเพชรบุรีตัดใหม่ ขนาด 1.5 ไร่
  ที่รกร้างและล่อแหลมต่อภัยอาชญากรรมของผู้สัญจรไปมาบริเวณสถานีรถไฟคลองตันให้เป็น
  "สวนสุขภาพห้วยขวาง" ที่มีความปลอดภัยและสามารถใช้เป็นสถานที่พักผ่อนหย่อนใจ
  เป็นสถานที่ออกกำลังกายของชุมชน

  ปี 2550 วิสัยทัศน์เชิงคุณภาพปีแรก ก่อตั้งหน่วยงานที่รับผิดชอบโดยตรงด้าน CESR

  • เริ่มวิสัยทัศน์เชิงคุณภาพ ที่บรรจุความรับผิดชอบด้านสิ่งแวดล้อมและสังคมไว้ในกลยุทธ์ของบริษัท
  พร้อมก่อตั้งหน่วยงานที่บริหารจัดการกิจกรรมดังกล่าวอย่างเป็นรูปธรรมและชัดเจน
  โดยเริ่มตั้งแต่องค์กรภายในสู่ภายนอก ได้แก่

  • การจัดกิจกรรม "ก้าวความดี"
  เพื่อปลูกจิตสำนึกด้านความรับผิดชอบต่อสิ่งแวดล้อมและสังคมของผู้บริหารและพนักงาน

  • ร่วมสนับสนุนการจัดกิจกรรมวันเด็ก โรงเรียนวัดใต้ ชุมชนข้างเคียงโครงการลุมพินี สุขุมวิท

  • ในโอกาสเฉลิมพระชนมพรรษาครบ 80 ปี
  ของพระบาทสมเด็จพระเจ้าอยู่หัวบริษัทได้จัดกิจกรรม "ก้าวความดี เพื่อพ่อแห่งแผ่นดิน" ได้แก่
  กิจกรรมใส่บาตรความดี ฉายภาพยนตร์สั้น "เกิด 5 ธันวา" และนิทรรศการ "กษัตริย์นักพัฒนา"
  และกิจกรรมจำหน่ายพันธุ์ไม้ เพื่อนำรายได้ช่วยเหลือพระสงฆ์ใน 3 จังหวัดชายแดนภาคใต้

  • สนับสนุนโครงการ "พ.ศ.พอเพียง"
  เพื่อร่วมเผยแพร่หลักปรัชญาเศรษฐกิจพอเพียงของพระบาทสมเด็จพระเจ้าอยู่หัว

  • จัดกิจกรรมประกวดตกแต่งห้องชุดร่วมกับนิตยสาร Room
  เพื่อเปิดเวทีความคิดสร้างสรรค์ให้นิสิต นักศึกษา ซึ่งได้ดำเนินงานต่อเนื่องมาจนถึงปัจจุบัน

  ปี 2551-2552 เพิ่มความเข้มข้นของการดำเนินงาน พร้อมสร้างเครือข่ายความมีส่วนร่วม

  •
  ดำเนินนโยบายต่อเนื่องตามวิสัยทัศน์และกลยุทธ์ที่เกี่ยวข้องกับความรับผิดชอบต่อสิ่งแวดล้อมและสังคม
  พร้อมสร้างเครือข่ายความมีส่วนร่วมของลูกค้า พนักงาน คู่ค้า ภายใต้โครงการ "From Cesr
  Coporate to Cesr Community" อาทิเช่น

  ด้านสิ่งแวดล้อมและพลังงาน

  • การสร้างความสัมพันธ์และการสำรวจชุมชนข้างเคียง

  • การดูแลสภาพแวดล้อมของชุมชนข้างเคียงและภายในโครงการที่อยู่ระหว่างก่อสร้าง
  รวมถึงสุขอนามัยที่ดีของคนงานก่อสร้างและครอบครัว

  • การเพิ่มพื้นที่สีเขียวในชุมชนที่พัฒนา และชุมชนรอบข้าง

  • การเพิ่มพื้นที่สีเขียวในชุมชนที่พัฒนา
  และชุมชนรอบข้างรวมถึงการปรับปรุงภูมิทัศน์แก่บริเวณต่างๆ รอบโครงการ

  • อนุรักษ์พลังงาน
  และรณรงค์ให้สมาชิกในโครงการต่างๆร่วมอนุรักษ์พลังงานและปิดไฟดวงที่ไม่จำเป็นลง

  • การคัดแยกขยะทุกประเภท โดยความร่วมมือกับหน่วยงานรัฐและสมาชิกในโครงการ

  • การจัดกิจกรรม Say No Plastic เพื่อลดการใช้ถุงพลาสติก

  ด้านสังคม

  • การสร้างบ้านดิน ให้ผู้ไร้บ้านที่จังหวัดชัยภูมิ

  • การขยายกิจกรรมบริจาคโลหิตไปยังโครงการที่บริษัทได้พัฒนาขึ้น

งานที่ยังไม่ส่งมอบ

ข้อมูล ณ วันที่ 31 ธันวาคม 2552

+---+-------+-----------------------+-------+-------+-------+-------+
| ล | กำหนด | โครงการ               | จำนวน | มูลค่า  | คา    |       |
| ำ |       |                       |       |       | ดว่าจะ |       |
| ด | แล    |                       | (ยูนิต) | (ล้า   | รับรู้รา |       |
| ับ | ้วเสร็จ |                       |       | นบาท) | ยได้ใน |       |
+---+-------+-----------------------+-------+-------+-------+-------+
|   |       |                       |       |       | ปี     | ปี     |
|   |       |                       |       |       | 2553  | 2554  |
+---+-------+-----------------------+-------+-------+-------+-------+
| 1 | ปี     | ลุมพินี พาร์ค ปิ่นเกล้า      | 2,380 | 3,3   |       | 3,3   |
|   | 2554  |                       |       | 14.00 |       | 14.00 |
+---+-------+-----------------------+-------+-------+-------+-------+
| 2 | ปี     | ลุมพินี วิลล์              | 1,206 | 1,3   | 1,3   |       |
|   | 2553  | ลาดพร้าว-โชคชัย4        |       | 60.00 | 60.00 |       |
| 3 |       |                       | 597   |       |       |       |
|   |       | ลุมพินี วิลล์              |       | 7     | 7     |       |
| 4 |       | ราษฎร์บูรณะ-ริเวอร์วิว     | 1,438 | 18.00 | 18.00 |       |
|   |       |                       |       |       |       |       |
| 6 |       | ลุมพินี คอนโดทาวน์        | 215   | 1,3   | 1,3   |       |
|   |       | รามอินทรา-นวมินทร์       |       | 03.00 | 03.00 |       |
| 7 |       |                       | 962   |       |       |       |
|   |       | ลุมพินี วิลล์ บางแค        |       | 2     | 2     |       |
|   |       |                       |       | 39.00 | 39.00 |       |
|   |       | ลุมพินี เพลส พระราม      |       |       |       |       |
|   |       | 9-รัชดา (เฟส 1)        |       | 2,3   | 2,3   |       |
|   |       |                       |       | 47.00 | 47.00 |       |
+---+-------+-----------------------+-------+-------+-------+-------+
|   |       |                       |       |       |       |       |
+---+-------+-----------------------+-------+-------+-------+-------+
|   |       |                       |       |       |       |       |
+---+-------+-----------------------+-------+-------+-------+-------+
|   |       |                       |       |       |       |       |
+---+-------+-----------------------+-------+-------+-------+-------+
|   |       |                       |       |       |       |       |
+---+-------+-----------------------+-------+-------+-------+-------+
| 8 | ปี     | ลุมพินี เพลส             | 220   | 3     | 3     |       |
|   | 2552  | รามอินทรา-หลักสี่         |       | 81.00 | 81.00 |       |
| 9 |       |                       | 68    |       |       |       |
|   |       | ลุมพินี สวีท พระราม 8     |       | 1     | 1     |       |
| 1 |       |                       | 295   | 55.00 | 55.00 |       |
| 0 |       | ลุมพินี เพลส พระราม 8    |       |       |       |       |
|   |       |                       | 27    | 5     | 5     |       |
| 1 |       | ลุมพินี วิลล์ รามคำแหง 26  |       | 31.00 | 31.00 |       |
| 1 |       |                       | 90    |       |       |       |
|   |       | ลุมพินี คอนโดทาวน์        |       | 42.00 | 42.00 |       |
| 1 |       | รัตนาธิเบศร์             | 1     |       |       |       |
| 2 |       |                       |       | 86.00 | 86.00 |       |
|   |       | ลุมพินี สวีท ปิ่นเกล้า       | 6     |       |       |       |
| 1 |       |                       |       | 5.00  | 5.00  |       |
| 3 |       | ลุมพินี วิลล์              |       |       |       |       |
|   |       | ประชาชื่น-พงศ์เพชร       |       | 10.00 | 10.00 |       |
| 1 |       |                       |       |       |       |       |
| 4 |       |                       |       |       |       |       |
+---+-------+-----------------------+-------+-------+-------+-------+
|   |       |                       |       |       |       |       |
+---+-------+-----------------------+-------+-------+-------+-------+
|   |       |                       |       |       |       |       |
+---+-------+-----------------------+-------+-------+-------+-------+
|   |       |                       |       |       |       |       |
+---+-------+-----------------------+-------+-------+-------+-------+
|   |       |                       |       |       |       |       |
+---+-------+-----------------------+-------+-------+-------+-------+
|   |       |                       |       |       |       |       |
+---+-------+-----------------------+-------+-------+-------+-------+
|   |       |                       |       |       |       |       |
+---+-------+-----------------------+-------+-------+-------+-------+
| 1 | ก่อนปี  | อื่นๆ                   | 66    | 79.00 | 79.00 |       |
| 5 | 2552  |                       |       |       |       |       |
+---+-------+-----------------------+-------+-------+-------+-------+
|   |       |                       | 7,571 | 10,5  | 7,2   | 3,3   |
|   |       |                       |       | 70.00 | 56.00 | 14.00 |
+---+-------+-----------------------+-------+-------+-------+-------+

วิจัยและพัฒนา